Peluang Anda Untuk Miliki MPV Mewah Dengan Harga Terendah Di Medan Quantum Sdn Bhd

Ya, peluang bukan datang selalu lebih lebih di zaman semua barang di atas dunia ini memerlukan perbelanjaan tinggi. Jika anda sudah bekeluarga dan mahukan kenderaan lebih selesa buat anak anak, kenapa tidak pilih MPV bukan?

Alah membeli menang memakai selalunya orang kata tetapi bagi kami memang menang membeli juga menang memakai dengan pilihan barisan MPV mewah diimport khas dari luar nagara yang ada di showroom Medan Quantum Sdn Bhd.

Mereka di Medan Quantum menjanjikan yang anda akan memiliki MPV mewah dengan harga paling rendah tidak masuk akal untuk kualiti kenderaan yang tiada bandingan. Setiap unit yang diimport masuk akan melalui proses pemilihan ketat untuk memastikan hanya yang terbaik sampai di tangan pelanggan.

Lagi pun sekarang ini mereka sedang mengadakan jualan karnival penghabisan stok di mana mereka tidak akan mengenakan yuran proses tinggi seperti syarikat lain selain tiada caj tersembunyi seperti kos dokumen yang tidak masuk akal.

Semua harga yang ditawarkan Medan Quantum adalah dijamin paling murah selain ianya sudah termasuk 6% GST. Jadi anda tidak perlu risau untuk membayar lebih, menarik bukan?

Barisan eksekutif jualan di Medan Quantum juga sangat berpengetahuan dan mampu menjawab apa sahaja persoalan anda berkaitan pembelian MPV atau apa sahaja kenderaan.

Tidak percaya, cuba hubungi salah satu nombor berikut untuk bercakap dengan mereka di talian berikut, anda pasti akan dilayan mesra oleh mereka. Katakan pada mereka kami di Rotikaya kirim salam, heh.

– 012-5300231 – 012-2176688
– 012-2330551 – 017-2787776
– 012-3816628 – 012-2444429
– 012-3844593 – 019-2280746
– 019-7057327 – 012-4335925

Atau datang sendiri ke salah satu showroom Medan Quantum di Setiawangsa yang beralamat di Lot 532, Jalan Jelatek, 54200 Kuala Lumpur atau di Sungai Besi yang beralamat di Lot 127, Jalan Sungai Besi, 57100 Kuala lumpur.

Jangan tunggu lama lama untuk buat keputusan bimbang kereta idaman anda akan pantas dikebas orang lain. Nanti jangan lupa ajak kami ronda ronda Kuala Lumpur dalam MPV baru anda.


"Bukan Nak Mengelak Tapi Tak Dijemput"

Dituduh dengan pelbagai dakwaan hanya kerana tidak hadir ke majlis perkahwinan Saharul Ridzwan baru-baru ini, Mia Ahmad menjelaskan bahawa dirinya tidak mendapat jemputan dari pihak pengantin lelaki dan bukan kerana isu peribadi seperti yang tersebar. Bagi mengelakkan timbulnya salah faham, Mia tampil memberi penjelasan untuk mempertahankan diri.

“Saya tidak mahu orang lain fikir yang bukan-bukan. Sampai ada antara komen di dalam laman sosial yang saya rasa patut ditujukan kepada pengantin lelaki sahaja. Memang saya tidak dijemput malah saya tidak kisah pun. Kalau tiada jemputan, macam mana kita hendak hadir. Inilah jawapan paling tepat untuk merungkai segala persoalan sinis netizen yang bertanya ”

“Kemudian timbul pula perbandingan mengapa pelakon lain ada, saya tiada. Siap mendakwa kalau sudah kata kawan baik mengapa kenapa tidak hadiri majlis itu. Komen lain pula berbunyi, kata profesional, kenapa mengelak. Mulalah naik pula nama Mira Filzah yang tidak pernah berlakon dengan Saharul pun nampak kelibat,” katanya kepada Berita Harian Online.

Sebelum ini, Mia yang pernah bergandingan dengan Saharul menerusi drama Hati Perempuan pernah dikaitkan mempunyai hubungan cinta lokasi. Bagaimanapun masing-masing menafikan dakwaan berkenaan dan menegaskan bahawa mereka hanya berkawan baik sahaja. Namun tindakan Mia tidak menghadiri hari bahagia Saharul mengundang pelbagai spekulasi negatif. (rkty/w)


Isu Cerai, Dira Abu Zahar Kunci Mulut

Jika sebelum ini pelakon Dira Abu Zahar pernah dikaitkan dengan dakwaan sudah bercerai dengan suamiya, sehingga kini dia masih lagi enggan menyatakan status sebenar malah suaminya, Helmi Yusof turut berdiam diri mengenai perkara tersebut.

“??Saya tak mahu komen dan saya tak akan bercakap apa-apa mengenai perkara itu walaupun ramai yang nak tahu,” jelasnya. Sementara itu Helmi juga enggan mengulas lanjut mengenai perkara berkenaan.

Menurut laporan Harian Metro lagi, Dira juga mengakui turut berasa kecewa kerana isu rumahtangganya lebih menarik perhatian berbanding usahanya sebagai seorang pelakon dan pengarah.

Dira Abu Zahar dan suaminya berkahwin pada November 2011 dan sehingga kini belum dikurniakan cahaya mata dan khabar angin tentang pernceraian mereka mula tersebar sekitar Julai lalu. Bagaimanapun menurut Dira sebelum ini, mereka sekadar bergaduh biasa sahaja. (rtky/s)


Hans Isaac Nafi Sudah Peluk Islam, Masih Kristian

Tidak mahu wujud kekeliruan berterusan di sosial media, pelakon Hans Isaac menjelaskan bahawa dia kini masih lagi beragama Kristian dan menafikan khabar angin yang menyatakan bahawa dia kini telah memeluk Islam.

“Saya tidak pernah mengeluarkan kenyataan bahawa sudah memeluk agama Islam. Semua itu tidak betul. Siapalah orang yang pandai-pandai mengatakan saya sudah masuk Islam. Saya masih beragama Kristian (Roman Katolik)”

“Saya sedang sibuk dan baru balik dari luar negeri untuk urusan kerja, timbul pula cerita ini,” jelasnya kepada Harian Metro. Kenyataan Hans juga sekaligus menepis dakwaan sebuah portal hiburan mengenai perkara tersebut.

Dalam perkembangan lain, sebelum ini Hans Isaac pernah menyatakan bahawa dia kini sudah bersedia untuk berkahwin dan dalam masa yang sama sedang mengenali seseorang namun enggan berkongsi siapakah wanita bertuah tersebut. (rtky/s)


Akaun Instagram Digodam, Nabil Ahmad Hilang 1.2 Juta Pengikut

Sekali lagi kes laman sosial artis digodam. Kali ini Nabil Ahmad pula menerima nasib malang apabila akaun Instagram beliau yang dikongsi bersama isterinya, Zira telah digodam kelmarin sehingga kehilangan pengikut seramai 1.2 juta. Keadaan ini turut memberi tekanan kepada Nabil dan isteri yang menggunakan akaun tersebut untuk tujuan perniagaan.

“Zira yang menyedari akaun kami digodam apabila tidak dapat memasukkan kata laluan Instagram, semalam. Apabila dia cuba untuk memasukkan kata laluan baharu, emel yang diterima bukan emel sebenar kami. Sudah pasti keadaan ini menyukarkan tugasan harian termasuk komitmen terhadap urus niaga dengan pelanggan serta pengiklan”

“Sebagai langkah lanjut, saya membuka akaun baharu dengan nama @Nabilzira. Tidak sangka dalam saya mengambil langkah berjaga-jaga selepas mengetahui beberapa rakan selebriti sebelum ini pernah menjadi mangsa godam, akhirnya terkena jua,” katanya kepada Berita Harian Online berhubung dengan akaun laman sosialnya yang digodam kelmarin.

Lebih mengecewakan lagi buat pasangan ini adalah kerana mereka juga turut kehilangan detik indah perkembangan dua anak mereka yang sedang membesar. Sementara itu Nabil turut memaklumkan bahawa beliau lebih selesa berkongsi akaun Instagram bersama isterinya kerana beliau lebih bijak menguruskannya, walaupun dirinya sendiri jarang memuat naik gambar.

Sebelum ini beberapa selebriti popular tempatan lain seperti Jihan Muse dan Emma Maembong juga pernah menerima nasib yang sama serta kehilangan puluhan ribu pengikut berikutan kejadian itu. Tindakan tidak bertanggungjawab penggodam itu bukan sahaja memberi tekanan malah ia turut menyusahkan orang lain untuk menghubungi selebriti kesayangan. (rkty/w)


Noh Salleh Kongsi Detik Nikahi Mizz Nina

Daripada saat percintaan hinggalah ke saat mereka berkahwin, pasangan, Noh Salleh dan Mizz Nina sering menjadi tumpuan orang ramai. Ramai juga yang inginkan relationship goals seperti mereka. Terkini menerusi slot motivasi, Noh berkongsi tentang keperitan beliau disaat mencari rezeki sesuap nasi sehingga ke hari bertemu Mizz Nina dan menikahinya.

“Saya tak berpeluang belajar di ipta, tamat spm saya pilih ceburi bidang nyanyian. Rezeki ikut musim, ada permintaan, ada duit, ada hari hanya makan nasik lemak pagi. Tengahari dan malam berpuasa. Pernah pinangan ditolak sebab takda duit”

“Niat dalam hati, Ya Allah aku tak kutip harta yang haram, aku nyanyi sekadar utk cari rezeki halal, aku tidak buat benda-benda haram, mudahkanlah urusan aku. Kemudian Allah bukak pintu rezeki, masih merangkak. Kemudian saya berjumpa Mizz Nina”

“Saya pinang dia dan alhamdulillah dia tidak menolak pinangan saya padahal dia orang hebat, anak orang hebat. Dalam poket saya hanya ada 8 ribu genap. Saya ulang, hanya 8 ribu genap sahaja dalam akaun saya untuk bernikah dengan dia”

“Saya katakan pada Nina, Girl,if u want to marry me, I’m a nothing. I have nothing. I could not promise wealth, but If you looking for someone to take care of you, be the real husband, guide you to Allah, InshaAllah I’m able to do it. Dan Nina terima”

“Sekarang alhamdulillah, dari niat yg baik, dan niat Nina yg baik, menikah dgn saya hanya utk kenal Allah, Nina berubah, berhijab, sudah tidak make up, baju nya semua besar2, dia reject semua konsert, tinggalkan dunia nyanyian. Semuanya, LILLAHITA’ALAA,” katanya menerusi laman Facebook milik Azfar Mohd yang berkongsi tentang kisah penghijrahan mereka.

Mungkin inilah yang dinamakan cinta sejati, tanpa memandang status mahupun harta mereka bersatu didalam sebuah ikatan perkahwinan. Dengan niat kerana Allah pula mereka saling memperbaiki kekurangan diri dan sama-sama berubah menjadi insan yang lebih baik daripada sebelumnya. Semoga jodoh diantara mereka akan kekal bahagia hingga ke jannah. (rkty/w)


"Biarlah Jantina Bayi Kami Sahaja Tahu"

Sama seperti selebriti lain, pasangan Nas-T dan Atita Haris juga lebih selesa memilih untuk merahsiakan jantina kandungan pertama mereka yang kini sudah memasuki usia selama 7 bulan. Malah menurut Nas-T, proses kehamilan Atita juga berjalan dengan baik selain isterinya juga tidak mengalami sebarang alahan teruk sehingga mengganggu kesihatannya dan juga bayi.

“Alhamdulillah, semuanya berjalan dengan lancar dengan imbasan dilakukan doktor juga menunjukkan bayi dalam kandungan juga sihat dan aktif. Cuma buat masa ini, biarlah jantina kandungan itu diketahui oleh kami berdua sahaja. Semestinya sebagai bakal bapa yang julung kali ingin menyambut cahaya mata sulung, saya berasa amat teruja menantikan kehadirannya”

“Kandungan Atita kini sudah mencecah tujuh bulan dan tidak sabar rasanya menanti detik indah itu tiba. Ada juga saya dengar suami pening kepala hendak menunaikan permintaan isteri yang mengidam benda aneh. Namun, buat masa ini saya tidak menghadapi sebarang masalah kerana Atita teringin nasi kandar dan masak lemak saja,” katanya kepada Berita Harian Online.

Bakal menjadi bapa tidak lama lagi, Nas-T mengakui beliau boleh dikatakan agak beruntung kerana isterinya tidak meminta mengidam makanan yang aneh. Tidak seperti suami lain, beliau tidak mempunyai masalah melayan kerenah isterinya yang sedang sarat mengandung kerana beliau hanya teringin untuk makan nasi kandar dan masak lemak sahaja. (rkty/w)


Atilah Suhaime Nafi Gambar Bogel Dirinya

Tidak mahu isu gambar bogel yang didakwa adalah dirinya terus berpanjangan, Atikah Suhaime hari ini melalui satu majlis pratonton filem menafikan sekerasnya tuduhan itu. Malah katanya lagi, beliau sendiri tidak melihat langsung gambar bogel terbabit yang turut dikaitkan dengan seorang lagi pelakon lelaki, Idris Khan juga berada di dalam gambar bogel yang telah tersebar itu.

“Itu bukan saya. Saya langsung tidak tengok gambar berkenaan. Hanya ibu saya yang melihat gambar itu. Dia juga menasihatkan saya supaya bersabar. Saya tidak boleh bercakap banyak, semuanya akan diuruskan oleh syarikat pengurusan termasuk mencari dalang di sebalik penyebaran gambar itu serta membuat laporan polis,” katanya kepada Berita Harian Online.

Kontroversi ini bukanlah kali pertama berlaku kepada Atikah, tahun lalu juga isu sama turut melanda pelakon ini apabila dirinya didakwa mempunyai video lucah bersama dua pelakon lelaki, Idris Khan dan Ammar Alfian. Bagaimanapun semua pelakon terbabit menafikan tuduhan berkenaan dan meminta bukti kesahihan bagi mengesahkan kejadian itu berlaku.

Namun kali ini pula berbeza sedikit, sehari sebelum umat Islam bakal menyambut perayaan Aidiladha, sekeping gambar bogel menunjukkan wajah seakan Atikah dan Idris sedang berpelukan tersebar meluas di media sosial. Tanpa cepat melatah untuk kontroversi kali kedua, masing-masing memilih untuk mendiamkan diri dan tidak memberikan sebarang komen mengenainya isu itu. (rkty/w)


Along Cham Enggan Komen Lanjut Permohonan Maaf Bekas Isteri

Seolah sudah tawar hati dengan kesilapan yang dilakukan oleh bekas isteri, Along Cham enggan memberikan sebarang komen mengenai tindakan Zila Seeron yang tampil secara terbuka memohon maaf kepadanya dan keluarga mertuanya. Penampilan itu sekaligus merupakan kemunculan pertama beliau selepas sah bercerai dengan bekas suami pada penghujung Ogos lalu.

“Tiada komen,” katanya ringkas kepada Harian Metro apabila ditanya mengenai penampilan pertama bekas isteri didalam sebuah program temubual, juga memohon maaf secara terbuka kepadanya serta bekas keluarga mertua diatas segala kesilapan yang dilakukannya.

Dalam perkongsian itu, Zila turut mendedahkan bahawa dirinya kekurangan didikan agama sejak dari kecil lagi yang juga merupakan sebab terjadinya kesilapan yang dilakukannya. Dalam temubual itu juga, Zila meminta Along halalkan makan minumnya sepanjang bergelar isteri dan mengucapkan terima kasih kerana menjaga anak lelaki mereka Ahmad Danial.

Keretakan perkahwinan diantara Along dan Zila mula disedari ramai apabila sekeping foto bogel menunjukkan Zila bersama dengan seorang lelaki mula tersebar ketika rumah tangga mereka sedang bermasalah. Tidak lama selepas itu, Zila didapati ditangkap khalwat di rumah kekasihnya. Bagaimanapun, Along dan Zila sah bercerai talak satu pada 29 Ogos lalu. (rkty/w)


Atikah Suhaime Kini Sudah Ada Kekasih Hati Baru?

Tahniah kepada Atikah Suhaime kami ucapkan kerana telah bertemu cinta hati baru. Menurut sumber, hubungan pelakon baru ini dengan kekasih lama telah pun berakhir dan kini melalui perkongsian di laman Twitter, Atikah sudah berjumpa pengganti.

Jejaka yang mempunyai senyuman manis yang mampu menawan hati setiap wanita tersebut berkongsikan gambar mereka berpegangan tangan di Twitter selain menyatakan rasa syukur dan bertuah kerana dapat memiliki Atikah. Bertuahnya Sherzod!

Memetik laporan Beautifulnara, kekasih baru Atikah yang bernama Sherzod Yusuf tersebut merupakan seorang model yang berasal dari Uzbekistan.

Apa yang pasti, Atikah merupakan seorang yang sangat positif kerana cepat move on dan tidak terlalu lama diimbau kisah cinta yang tidak kesampaian sebelum ini. Semangat sebegini bagus demi meneruskan kehidupan yang penuh dengan cubaan mendatang. (rtky/s)


"Saya Sendiri Tak Setuju Dia Buka Tudung"

Walaupun berkawan baik, tiada manusia yang sempurna. Apa yang dirasakan salah tetap salah, begitulah respon Mia Ahmad berhubung dengan tindakan rakan baiknya, Uqasha Senrose yang nekad membuka tudung baru-baru ini. Malah sejurus beliau mendapat tahu mengenai perkara itu, Mia terus menghubungi pelakon itu kerana tidak menyokong dengan tindakan beliau.

“Selepas isu buka tudung, saya juga ada menghubungi Uqasha. Sejujurnya, saya tidak menyokong apa yang dia buat. Cuma sebagai seorang rakan, saya mahu dia kuat terutama apabila berhadapan dengan komen segelintir peminat yang maha dahsyat pedihnya. Sebagai manusia, semua buat silap. Mana tahu, dengan kata nasihat dia akan fikir mana lebih baik”

“Seperti Fathia Latiff dan Elfira Loy, kami sependapat yang semoga Uqasha dapat menempuhi hari-hari mendatang dengan baik. Saya takut untuk bercakap tentang istiqamah. Takut jawapan saya akan menyentuh sensitiviti mana-mana pihak. Kalau hendak cakap tentang kekuatan, saya akui kita semua insan lemah yang mudah terpengaruh,” katanya kepada Projek MMO.

Bagaimanapun, Mia berkata bahawa beliau bukanlah orang yang paling layak untuk menghakimi tindakan Uqasha kerana dirinya sendiri juga masih didalam proses memperbaiki diri setelah berhijab sejak tiga tahun lalu. Namun baginya apa yang mampu dilakukan kini adalah untuk terus menasihati Uqasha supaya beliau dapat memilih jalan terbaik dalam hidupnya. (rkty/w)


5 Tips Kewangan Penting Untuk Generasi 90’an

Sedarkah anda bahawa saban tahun, perbelanjaan semakin meningkat dan sebenarnya anda sangat memerlukan perancangan perbelanjaan yang betul bagi mengelakkan anda terduduk di penghujung hari.

Jika anda tidak mahu menyesal di kemudian hari, berusahalah untuk mencari alternatif agar anda dapat merancang masa depan yang lebih cemerlang. Oleh itu, kami kongsikan dengan anda beberapa tips untuk sama-sama kita amalkan.

Mungkin pada mulanya anda rasa tidak penting untuk rekod perbelanjaan keluar masuk duit anda, namun dengan melakukan perkara inilah kita dapat mengetahui kita sudah terlebih belanja atau tidak. Jika tidak dikawal, maka akan musnahlah harapan masa depan.

Wang kecemasan sebenarnya sangat membantu di kala saat sangat memerlukan. Paling senang, simpan 20% daripada hasil gaji bulanan anda. Jika wang simpanan pun tidak mampu simpan, anda memang seorang yang cepat tewas.

Jika anda berhutang, pastinya wang tidak akan cukup sampai bila-bila. Cara mudah untuk langsaikan hutang adalah dengan menyelesaikan hutang yang mempunyai kadar faedah yang tinggi – yang pasti melegakan anda buat masa panjang.

Okay, ini cara cukup mudah untuk membuat pecahan perbelanjaan. Andaikan gaji anda ialah RM5,000. Kemudian tolak dengan komitmen bulanan contohnya RM2,000 maka tinggal lagi RM3,000.

RM3,000/30 hari = RM100 (RM100 adalah had belanja anda untuk sehari selama sebulan)

Maka anda perlu berbelanja mengikut kadar kemampuan anda sendiri agar tidak melebih bajet harian. Mahu senang lagi, longgokkan sekaligus perbelanjaan mingguan dalam satu angpau. Jika ada baki, bolehlah bawa ke minggu kedua dan seterusnya.

Sedar dan peka dengan kemampuan ekonomi ketika ini, anda sebenarnya mampu untuk memiliki pelan perlindungan diri oleh AXA iaitu – AXA 200 CancerCare.

Anda mungkin nampak sihat dan menjalani kehidupan seperti biasa – namun apabila anda tersedar anda menghidapi kanser peringkat kritikal, pastinya ia sudah terlambat. Menurut laporan daripada National Cancer Society Malaysia,  1 daripada 4 orang rakyat Malaysia berpotensi menghidap kanser di dalam hidup mereka. Sebab itulah pemeriksaan kesihatan adalah sangat penting dan AXA menyediakannya secara percuma.

Peka dengan kadar bayaran perubatan yang turut meningkat setiap tahun, AXA 200 CancerCare turut melindungi rawatan pelbagai peringkat kanser selain meliputi sehingga 200% jumlah yang telah diinsuranskan selama 20 tahun!

Bagi anda yang tidak mahu bertangguh lagi dan ingin mendapatkan pakej ini dengan segera, layari 110cancercare.com, isi dan lengkapkan maklumat anda dan dapatkan pemeriksaan kesihatan yang merangkumi ujian darah, ujian air kencing, pengesan tumor dan juga imbasan X Ray bernilai RM299 secara percuma!


"Jika Niat Berhijrah Kerana Allah, Pasti Akan Berkekalan"

Pernah bergelar penyanyi hingga menembusi peringkat antarabangsa dulu membuatkan ramai yang tidak percaya tentang penghijrahan yang berlaku terhadap Mizz Nina. Namun bagi dirinya, penghijrahan yang dilakukan kerana Allah itu tidak pernah membuatkan beliau rindukan kehidupannya yang dulu kerana apa yang dimilikinya kini terlalu indah untuk dilepaskan.

“Alhamdulillah saya selesa dengan imej bertudung saya sekarang. Saya tidak ambil pusing sama ada terdapat orang yang suka saya berhijab atau tidak kerana bagi saya, apa yang dilakukan ini adalah semata-mata kerana Allah. Malah saya yakin dan percaya, jika kita ikhlas melakukan sesuatu dan nawaitu kita adalah hanya untuk Allah, ianya akan kekal dan berpanjangan”

“Terus terang saya nyatakan, saya tidak rindukan kehidupan yang pernah dilalui pada masa lalu. Apa yang telah berlaku adalah satu kisah silam yang hanya tinggal sejarah kini. Saya sudah lepaskan segalanya. Saya sudah merasai semuanya dan tiada apa lagi yang mahu saya kejarkan lagi. Alhamdulillah, banyak hikmah yang saya perolehi selepas mula berhijrah dan berhijab”

“Saya tidak perlu berpura-pura untuk cuba menjadi orang lain atau cuba membuktikan sesuatu untuk meraih pujian atau penghargaan daripada sesiapa jua. Saya jauh lebih selesa, tenang dan mensyukuri nikmat penghijrahan ini. Ia adalah fasa baru dalam kehidupan saya dan syukur dalam usia 35 tahun ini,” katanya menerusi temubual eksklusif bersama majalah Intrend.

Sementara itu, Mizz Nina turut berkongsi bagaimana suaminya, Noh Ahmad memberi dorongan kepadanya untuk mendekati Islam dengan tidak memaksa walaupun memarahinya untuk tampil berhijab. Malah peringkat demi peringkat Noh membawa beliau ke kelas agama, mengaji Al-Quran serta sering pergi mengerjakan haji bersama sehingga beliau terbuka untuk berhijab. (rkty/w)


RIta Rudaini Utamakan Anak Sebelum Bercinta

Menyifatkan hubungannya bersama seorang pengacara belum mempunyai sesuatu yang istimewa, Rita Rudaini berkongsi kepada Utusan Online bahawa dalam masa yang sama dia mengakui kini agak rapat dan selesa berkawan lelaki tersebut.

“Kalau bercakap tentang dia (Donna) memang saya akui selesa berkawan dengannya. Saya sendiri tak punya ramai kawan lelaki dan apabila ada keserasian rasanya tak ada masalah untuk mengekalkan silaturahim tersebut”

“Cuma yang boleh saya katakan masih terlalu jauh untuk membuat sebarang andaian buat masa ini. Biarlah masa yang menentukan. Untuk bercakap lebih tentang hubungan tersebut rasanya kurang sesuai”

“Yang boleh saya katakan mana-mana lelaki yang mahu menjalinkan hubungan cinta dengan saya perlu pandai mengambil hati kedua-dua anak saya dahulu,” jelas Rita sambil menyatakan bahawa jika hati anaknya sudah tertawan, maka semakin mudah hatinya tertambat dengan lelaki tersebut.

Tambah Rita, kadang kala datang juga perasaan takut untuk kembali bercinta namun kadang kala ibu tunggal ini juga terfikir, jika sudah ada lelaki yang berjaya menawan hati anak-anaknya, dia akan terus mahu berkahwin. (rtky/s)


Raysha Rizrose Mula Berlagak Diva?

Nampaknya, ruangan Cik Pang di Harian Metro betul betul geram dengan sikap pelakon baru Raysha Rizrose kerana didakwa mula menunjukkan sikap diva tidak bertempat. Kata Cik Pang, sudah beberapa kali dia menerima khabar sedemikian.

“Kata teman Cik Pang, gadis itu difahamkan akan memberi macam-macam syarat jika mahu dipanggil bagi sesi fotografi bersama media. Antaranya, mahu jurusolek dan pakaian yang dipilih oleh dia sendiri. Kalau jurusolek atau pakaian tidak popular, dia enggan beri kerjasama”

“Bak kata orang, nak itulah! Nak inilah! Padahal kalau berurusan dengan adik-beradiknya yang lain seperti Nelydia dan Uqasha, tidaklah sampai bersyarat bagai bulan dan bintang,” tulis Cik Pang. Bagaimapun, pelakon ini belum lagi mengeluarkan sebarang berhubung perkara di atas.

Sementara itu, di Utusan Online pula, Raysha memberitahu bahawa dia adalah seorang yang mudah menerima teguran.

Malah menurutnya, dia juga pernah ditegur sendiri oleh pelakon dan pengarah Sabri Yunus, Saiful Apek, Razak Mohaideen, selain turut dinasihati oleh Fasha Sandha mengenai soal disiplin.

Apa pun, jika benar seperti yang didakwa, pesanan Cik Pang di akhir luahan perasaannya yang menyatakan bahawa Raysha boleh belajar daripada pengalaman adik-beradik lain yang sudah dulu makan garam dalam industri seni, tidak patut dipandang ringan. (rtky/s)


Cat Farish Akui Kesilapan Terlalu Utamakan Kerjaya, Abai Keluarga

Tidak berselindung dan berterus terang, Cat Farish mengakui dia yang menjadi punca perceraian dengan isterinya, Hartiny Ramly, sejak April lalu namun menjadikan apa yang terjadi sebagai pengajaran.

BACA: Cat Farish Dimasukkan Hospital Kerana Tekanan Darah Tinggi, Kini Semakin Stabil

“Apabila sudah tiada persefahaman dan masing-masing mula ego, bercerai adalah jalan yang terbaik untuk kami. Apa pun saya tidak menyalahkan bekas isteri, malah selepas bercerai banyak perkara berlaku yang menyedarkan diri saya,” jelasnya kepada Harian Metro.

Malah tambahnya, penceraian yang terjadi ini juga adalah kerana kesilapannya sendiri yang banyak mengabaikan rumah tangga dan terlalu fokus dengan kerjaya.

Cat Farish dan isteri telah mendirikan rumah tangga sejak sembilan tahun yang lalu dan hasil perkahwinan itu dikurniakan tiga cahaya mata. (rtky/s)


Di Sekitar Majlis Resepsi Nazim Othman, Bella Dally

Terpesona sungguh kami melihat persalinan majlis resepsi Nazim Othman dan juga Bella Dally yang diadakan di Johor Bahru pada 17 September. Malah rata-rata peminat pasangan ini sungguh teruja melihat busana yang dikenakan oleh pasangan penganti baru ini.

Bella dan juga Nazim sebelum ini telah selamat diijabkbul pada 10 September lalu di Hotel Promanade, Sabah manakala resepsi bagi pihak pengantin perempuan telah pun berlangsung pada 11 September.

Sementara itu, Nazim juga meluahkan perasaan penuh syukur kerana dijodohkan dengan Bella selain turut mengagumi isterinya yang sangat memahami dirinya dan juga banyak bersabar serta menjaganya dengan baik.

“Dia ‘hero’ saya kerana sangat bertoleransi. Pengorbanan dan kesetiaannya buat saya yakin dia jodoh saya. Bella gadis yang sangat istimewa, dia sahaja boleh faham dan tahan dengan saya”

“Lebih terharu apabila dia sentiasa ada di saat susah senang termasuk ketika saya terlantar di hospital,” jelasnya. Apa pun, kami kongsikan beberapa keping gambar sepanjang majlis resepsi yang berlangsung di pihak lelaki dan juga wanita. Enjoice!


Waris, Isteri Selamat Timang Cahaya Mata Sulung

Tahniah kami ucapkan kepada penyanyi rap, Waris dan juga isteri kerana telah selamat menimang cahaya mata sulung mereka di Tropicana Medical Centre. Perkara itu diumumkan sendiri oleh Waris dengan berkongsikan gambar anak lelakinya itu di Instagram.

Alhamdulillah, Muddassir bin Muzzammil selamat dilahirkan secara normal jam 1.43 pagi tadi. Welcome to the world,son!,” luah Waris dengan rasa gembira dengan kehadiran anak sulungnya itu.

Selain itu, peminat juga tidak henti-henti mengucapkan tahniah selain turut mendokan yang terbaik buat keluarga ini. Pastinya kehadiran insan baru di dalam keluarga Waris bakal membawa satu pengalaman baru buatnya.

Waris sebelum ini mengakui teruja untuk bergelar bapa. Apa pun, semoga keluarga ini akan terus dilimpahkan rezeki dan bahagia hingga ke Jannah. (rtky/s)


Enggan Kecewa Lagi, Nelydia Senrose Pilih Lelaki Matang

Mengakui dirinya masih berstatus solo, Nelydia Senrose tidak mahu kehidupan cintanya lebih mendapat perhatian umum berbanding dengan kerjaya didalam bidang seni. Sekaligus kegagalan hubungan cinta lalu membuatkan beliau kini lebih selesa memilih lelaki yang matang untuk bercinta walaupun dirinya masih belum bersedia untuk kembali memikirkan soal cinta.

“Saya belajar daripada pengalaman lalu. Dahulu saya begitu terbuka berkongsi tentang apa saja, termasuk perancangan masa depan. Selepas apa yang berlaku rasanya lebih baik saya meyimpan segala perancangan untuk diri sendiri. Saya akan berkongsi apabila segalanya sudah pasti. Mungkin itu juga faktor membuatkan saya lebih selesa memilih lelaki matang”

“Saya tidak terlalu pemilih atau menetapkan kriteria tertentu kerana bimbang diri merana jika tidak menemui lelaki yang dicari. Kita tidak tahu siapa jodoh kita, lebih baik saya berkawan dulu kerana dari situ akan terbit keserasian seterusnya membawa hubungan ke peringkat lebih serius. Untuk sementara waktu saya belum ada pengganti,” katanya kepada Berita Harian Plus.

Selain itu, Nelydia juga mengakui hakikat bahawa kebanyakkan lelaki sebayanya keberatan untuk mendekati dirinya oleh kerana kerjaya yang dimilikinya kini sebagai pelakon. Namun bagaimanpun, Nelydia tidak mahu terburu-buru ingin menamatkan zaman bujangnya malah beliau juga tidak pernah meletakkan sebarang sasaran usia untuk mendirikan rumah tangga.

Sebelum ini, Nelydia dikatakan pernah menjalinkan hubungan cinta bersama dengan pelakon, Qi Razali sejak tahun 2014, namun hubungan itu hanya berkahir di pertengahan jalan. Bagaimanapun, bagi Nelydia dirinya tidak pernah menutup pintu hatinya kerana kekecewaan lalu namun buat masa ini beliau lebih selesa hidup bersendirian dan tidak meletakkan cinta sebagai keutamaan. (rkty/w)


Terima Aduan Dadah, Rumah Remy Ishak Diserbu Polis

Tidak cukup menerima ugutan bunuh oleh seorang wanita berstatus kenamaan, kini kediaman Remy Ishak pula menjadi sasaran apabila pihak polis menyerbu rumah beliau di Serdang kira-kira jam 1 pagi semalam, setelah menerima aduan terdapat kegiatan dadah. Malah Remy percaya dirinya telah dianiaya oleh individu yang sama membuat ugutan bunuh sebelum ini.

“Saya syak aduan ini diterima daripada individu sama yang membuat ugutan bunuh terhadap saya. Saya tinggal di situ sudah agak lama. Tidak pernah ada masalah pun. Jadi bagaimana tiba-tiba terima aduan kegiatan dadah di situ. Pihak polis juga sedia maklum bahawa keselamatan saya dan keluarga sekarang berada di dalam keadaan yang cukup membimbangkan”

“Saya tidak mahu mengulas panjang dan berharap pihak berkuasa menjalankan siasatan segera. Sebelum ini kereta saya hilang, rumah saya juga pernah dipecah masuk. Malah, saya juga menerima ugutan bunuh. Keselamatan saya kini di tahap yang membimbangkan,” katanya kepada Utusan Online sambil merahsiakan lokasi beliau berada kini atas isu keselamatan.

Sementara itu, Remy turut meluahkan rasa terkilan apabila polis menyerbu rumahnya tanpa memperkenalkan diri sehingga memaksa beliau bercakap dengan polis menerusi telefon untuk kepastian. Bagaimanapun, Ketua Polis Daerah Serdang, Asisten Komisioner Megat Mohammad Aminuddin Megat Alias memberitahu, tiada sebarang unsur jenayah ditemui ketika serbuan.

Sebelum ini beberapa laporan polis telah dibuat oleh Remy selepas mendakwa menerima ugutan bunuh daripada seorang lelaki yang juga merupakan orang suruhan seorang wanita berstatus VIP. Ugutan itu dipercayai berlaku kerana keengganan pelakon itu untuk bertemu dengan wanita yang dikatakan berasal dari sebuah negeri pantai timur walaupun ajakan itu ditolak dengan baik. (rkty/w)


Di Sekitar Majlis Akikah Anak Fad Bocey Dan Isteri

Beberapa hari lepas, telah berlangsungnya sebuah majlis akikah buat anak kembar Fad Bocey dan juga isterinya, Syaheera Rahman yang diadakan dalam satu majlis yang cukup sederhana tetapi meriah.

Di dalam majlis buat Favian Adrazin Hayyan dan Favian Adrazin Zayyan itu, ahli keluarga serta rakan-rakan rapat pasangan ini turut hadir memeriahkan suasana.

Hayyan dan Zayyan telah dilahirkan pada 11 Disember tahun lalu di Darul Ehsan Medical Center (DEMC), Shah Alam. Gelagat kecomelan Fad dan anak kembarnya ini seringkali menjadi perhatian peminat mereka di Instagram.

Malah sebelum ini Fad juga pernah mengakui bukan mudah untuk menguruskan adik beradik kembar tersebut sekaligus membuatkan dirinya sangat menghargai isteri kerana mampu untuk melayan kerenah mereka anak beranak. (rtky/s)


“Berkat Doa Arwah, Saya Dapat Tunaikan Ibadah Haji”

Kehilangan Mursyidul Am PAS, Datuk Dr Haron Din pada hari ini sememangnya memberikan kesan kepada setiap orang. Tidak ketinggalan Neelofa turut meluahkan rasa sayunya terhadap pemergian arwah yang dikira cukup rapat dengan keluarganya. Menerusi laman Instagram, Neelofa turut menzahirkan ucapan takziahnya buat keluarga allahyarham Haron Din.

“Al-Fatihah. Kali terakhir bertemu arwah dan isteri, dua hari sebelum terbang ke Makkah baru-baru ni dan lepas hari raya puasa tahun ni, ini apa yang arwah katakan kepada mama ‘Halim tu kena pegi Haji, bawak Neelofa sekali’. Selang beberapa minggu, segala aturan haji dibuat, berkat doa arwah saya berada di sini dan dapat selesai kerjakan ibadah haji”

“Semoga roh arwah dicucuri rahmat dan ditempatkan bersama para solihin. Diampunkan seluruh dosa-dosa dan diredhai Allah SWT. Ameen Allahumma Ameen. Ucapan setinggi-tinggi takziah buat seluruh ahli keluarga Tuan Guru Dato Ustaz Harun Din Al Hafiz semoga tabah hadapi saat kesedihan ini. Kami turut terasa kehilangan Ulama Besar kita,” tulisnya.

Selain itu, sekeping gambar Neelofa bersama ibunya serta arwah turut dimuat naik bersama ucapan takziah. Melalui posting itu juga ramai yang membanjiri ruangan komen pengacara itu yang pada ketika ini sedang mengerjakan ibadah haji di Mekah dengan turut memberikan ucapan takziah kepada arwah sekeluarga serta sedih dengan permergiannya. (rkty/w)


Safiey Ilias Cari Mutawif, Bimbing Untuk Tunai Umrah

Selepas membuat pengakuan untuk kembali kepada penampilan mak nyah baru-baru ini, Safiey Ilias kini ingin mencari seorang pengendali haji atau Mutawif untuk membimbing beliau yang bakal menunaikan ibadah umrah tidak lama lagi. Pada masa yang sama, Safiey turut meletakkan syarat mahukan pengendali haji yang memahami perasaan mak nyah sepertinya.

“Salam semua, siapa dekat sini boleh jadi mutawif atau ada nak cadangkan kawan yang pandai untuk bimbing saya sekeluarga ke umrah bulan 12 ini. Hendak yang peramah, arif, berpengalaman dan memahami jiwa mak nyah sensitif serta budak-budak yang bising ini”

“Senang cerita jenis yang mesra alam dan peramah. Tak nak yang mudah terasa sebab saya jenis cakap lepas,” tulisnya di laman Facebook mengenai kriteria pengendali haji yang ingin dicari untuk membimbing urusan ibadah umrah beliau sekeluarga pada bulan Disember ini.

Posting yang dimuat naik di laman Facebook miliknya itu menerima respon yang positif daripada orang ramai yang ingin membantunya untuk kembali ke pangkal jalan. Malah beberapa pengendali haji turut meninggalkan komen di laman sosial beliau, mencadangkan beberapa nama pengendali haji yang dapat memenuhi permintaan serta syarat yang diberikan oleh Safiey .

Terdahulu, Safiey pernah menggemparkan seluruh negara apabila beliau ingin menjadi pondan semula setelah berhijrah untuk menjadi lelaki pada Disember tahun lalu. Kononnya kerana sudah penat berkelakuan baik tetapi masih dikritik, Safiey nekad berubah menjadi pondan kembali selain memohon maaf kepada semua peminat diatas keputusannya itu. (rkty/w)


Shah Iskandar: Pergaduhan Kami Adalah Untuk Cari Keserasian

Setelah sembilan bulan mendirikan rumah tangga, pelakon Shah Iskandar menjelaskan bahawa kehidupannya kini semakin bahagia selain turut menjadi lebih teratur lebih-lebih lagi kini dia diuruskan sendiri oleh isterinya.

“Alhamdulillah, kehidupan saya dan isteri semakin dilimpahi rasa bahagia. Bagaimanapun, saya akui adakalanya kami bertegang leher kerana kedua-duanya mempunyai pandangan tersendiri”

“Kami sering bergaduh walaupun hanya untuk perkara kecil. Namun jangan salah faham, pergaduhan kami bukanlah serius kerana pada saya, ia akhirnya membawa kepada perkara yang lebih produktif. Pendek kata kami bergaduh untuk mencari keserasian,” kongsinya kepada Kosmo!.

Tambah Shah Iskandar, buat masa ini isterinya juga banyak mempelajari tentang bagaimana untuk menjadi pembantu peribadinya selain menjelaskan bahawa mereka belum lagi dikurniakan rezeki cahaya mata. (rtky/s)


Saharul Ridzwan, Qaabila Deena Selamat Diijabkabul

Tahniah kami ucapkan kepada pelakon kacak Saharul Ridzwan dan juga isteri, Qaabila Deena Emir Mohamed Akif Emir kerana telah selamat diijabkabulkan pada hari ini, 16 September dengan sekali lafaz.

Dalam majlis yang diadakan secara tertutup di Masjid Sultan Zainal Abidin, Putrajaya itu, pihak pengantin perempuan menerima mas kahwin RM300.

Sementara itu, majlis resepsi pasangan penganti baru ini akan diadakan pada hari yang sama. Dalam kenyataan sebelum ini, Saharul lebih selesa merahsiakan jumlah wang hantaran. Kami kongsikan bersama anda beberapa keping gambar sepanjang majis nikah berlangsung. Enjoice! (rtky/s)


Raja Afiq Mahu Tumpu Kerjaya

Khabar angin mengatakan pelakon yang sedang meningkat naik, Raja Afiq dan pasangannya Anis Al-Idrus putus cinta. Bagaimanapun, Raja Afiq menafikan perkara tersebut.

“Kami sebenarnya macam biasa lagi, tak ada apa pun. Mungkin saya tengah sibuk persiapakan badan untuk penggambaran kerana saya begitu obses dengan drama yang akan saya lakonkan nanti ini”

“Mungkin juga kurang memberikan masa dan jarang bertemu. Lagi pun dia sibuk begitu juga dengan saya,” katanya kepada Rotikaya.

Raja Afiq turut menegaskan bahawa dia mahu menitikberatkan dahulu karier lakonannya supaya lebih baik dari sebelum ini.

“Biar saya titik beratkan karier lakonan yang baru nak bermula ini. Kalau saya nak fokus benda macam itu, lakonan saya pun tak kemana nanti,” ujarnya mengakhiri perbualan. (rtky/h)


Ruhainies Nafi Bercinta Dengan Azrel Ismail, Hanya Kawan Rapat

Sebelum ini melalui kenyataan daripada pelakon Azrel Ismail yang mengatakan bahawa dia dan Ruhainies sedang bercinta itu sebenarnya lebih kepada bersifat ‘suka’ semata-mata dan tidak lebih sehinggakan dikatakan bercinta.

“Saya dan Azrel berkawan rapat tak ada pun bercinta. Tapi kalau ada jodoh saya tak tolak. Saya selesa berkawan dengan dia. Sebenarnya dia tak cakap bercinta tetapi dia suka sahaja. Suka ini boleh kita interpretasikan pelbagai maksud yang banyak. Dia juga artis paling saya rapat dalam industri”

“Saya nak jelaskan di sini bahawa kami berdua tidak bercinta. Status saya solo begitu juga dengan Azrel,” katanya kepada Rotikaya.

Jelasnya lagi, isu yang mendakwa mereka berdua bercinta ialah ketika bergandingan dalam drama bersiri ‘Menantu Ting Tong’. Di situ ramai yang melihat mereka berdua mempunyai keserasian dan timbul pula isu yang kononnya mereka berpacaran.

Pun begitu, Ruhainies berkata dia masih belum terfikir untuk berkahwin dalam masa yang terdekat kerana masih banyak perkara yang perlu dipelajarinya dalam industri seni.

“Saya masih muda dan jauh lagi perjalanan dalam industri seni, tak terfikir pun nak kahwin lagi. Saya berpegang kepada jodoh,” katanya yang akan berkahwin sebelum berumur 30 tahun. (rtky/h)


Zila Seeron Mahu Mulakan Kehidupan Baru

Berkongsi kisahnya dalam slot Apa Cer dalam ruangan A.M Live! di RTM baru baru ini, bekas isteri Along Cham iaitu Zila Seeron mengakui bahawa dirinya kurang didikan agama.

“Kepada korang yang baca atau tengok kat laman sosial sekarang, saya Zila Seeron nak mintak maaf sangat sangat kepada korang sebab saya hanya manusia biasa dan tak lari daripada buat kesalahan dan saya sekarang sedar dengan kesilapan”

“Saya nak terus terang saya daripada kecik hingga sekarang, saya kurang bimbingan agama. Dan saya akan mempelajari, insya-Allah, nak cari diri saya sendiri. Hopefully, maafkanlah saya,” katanya dalam nada sebak.

Dalam temubual lebih 15 minit itu juga Zila berkongsi cerita tentang keperitannya setelah dihalau keluar daripada rumah. Malah dia juga mengakui bahawa ketika itu dia tidak mempunyai wang langsung dan hanya mengharapkan bantuan rakan-rakan.

Selain itu, Zila tidak dapat menahan air matanya daripada berguguran apabila diberi peluang oleh pengacara untuk menyampaikan pesanan kepada anaknya, Daniel. Di kesempatan itu juga, Zila turut memohon maaf kepada suami, keluarganya sendiri dan keluarga mertua.

Sudah pun mengikuti kelas motivasi dan bimbingan agama, Zila dalam masa yang sama mengharapkan agar warga laman sosial dapat memberikannya peluang untuk kembali menjalani kehidupan baru. (rtky/s)


Hafiz Hamidun Doa Dipercepatkan Jodoh Di Tanah Suci

Berada di tanah suci Mekah buat kali pertama untuk menjalani ibadah haji pada tahun ini merupakan pengalaman terindah bagi Hafiz Hamidun, selain bakal menyambut menyambut ulangtahun kelahirannya di sana. Dalam menjalani ibadah haji, Hafiz turut tidak ketinggalan mengirimkan doa untuk keluarga dan diri sendiri supaya dipercepatkan jodoh.

“Masa menyambut hari lahir nanti, kalau mengikut jadual saya sudah berada di Madinah. Setakat ini, tiada rancangan mahu mengadakan majlis, cukup dengan makan-makan. Paling penting ibadat Haji saya berjalan lancar. Saya tidak lupa titipkan dan kirimkan doa untuk diri sendiri, keluarga, syarikat serta tidak ketinggalan soal jodoh,” katanya kepada Berita Harian Online.

Sementara itu Hafiz turut mengakui dalam perjalanan untuk menyempurnakan ibadah haji, dirinya turut berdepan dengan cabaran kesihatan namun baginya ia adalah ujian yang mempunyai rahmatNya. Namun kongsinya lagi, walaupun tidak sempat bersenam sebelum berangkat ke Mekah, beliau berasa seperti sentiasa bertenaga dan tidak letih ketika berjalan di sana.

Keberangkatan Hafiz ke tanah suci pada kali ini bukanlah keseorangan kerana pada ketika ini juga ada beberapa selebriti lain turut mengambil peluang untuk menjalani ibadah haji seperti Neelofa dan keluarga, Adi Putra dan isteri serta Tunku Panglima Johor, Tunku Abdul Rahman. (rkty/w)


“Pengorbanan Bella Buat Saya Yakin” – Nazim Othman

Manis sungguh luahan hati Nazim Othman terhadap isterinya, Bella Dally atau nama sebenarnya sebenarnya Nabilah Ali Dally apabila dia menyifatkan pasangan hidupnya itu sebagai seorang yang sangat penyabar.

“Dia ‘hero’ saya kerana sangat bertoleransi. Pengorbanan dan kesetiaannya buat saya yakin dia jodoh saya. Bella gadis yang sangat istimewa, dia sahaja boleh faham dan tahan dengan saya”

“Lebih terharu apabila dia sentiasa ada di saat susah senang termasuk ketika saya terlantar di hospital,” jelasnya kepada Harian Metro. Malah Nazim turut menyatakan rasa syukur kerana majlis pernikahan telah pun selesai dan berjalan dengan lancar.

Disoal tentang kerjaya Bella selepas berkahwin ini, Nazim menjelaskan bahawa dia tidak akan menghalang minat isterinya namun perlu tahu batas demi menjaga nama baik keluarga.

Apa pun, semoga kehidupan berkeluarga pasangan pengantin baru ini akan terus bahagia dan dilimpahkan rezeki. Selepas selesai nikah, kini fasa seterusnya yang ditunggu peminat pastinya adalah pasangan ini dengan cahaya mata pula. (rtky/s)


Eizaln Yusof Utamakan Anak Walau Sibuk Bekerja

Setelah bercerai lebih setahun lalu bersama bekas isterinya, Vie Shanti, Eizlan Yusof menyatakan bahawa dia tidak pernah dihalang untuk meluangkan masa bersama anak-anak atau membawa anak tinggal bersamanya.

“Alhamdulillah Vie tidak pernah meletakkan sebarang had. Saya percaya Vie faham anak-anak juga memerlukan kasih sayang seorang bapa. Justeru, dia tiada masalah sekiranya saya mahu bertemu atau membawa anak-anak tinggal bersama pada bila-bila masa,” katanya.

Malah tambahnya kepada Harian Metro, walaupun dia sibuk dengan kerja dan juga perniagaannya, dia tetap mencari masa untuk bersama anak-anak. Bagi Eizlan, ketiga-tiga cahaya mata yang dikurniakan itu adalah keutamaannya.

“Siapa yang mengikuti perkembangan saya di laman Instagram, pasti tahu saya kerap habiskan masa bersama anak-anak. Bagi saya, walaupun sibuk dengan rutin kerja yang tidak menentu, anak-anak tetap menjadi keutamaan”

“Selalunya saya dan anak-anak akan berbincang ke mana kami mahu pergi,” jelasnya. Eizlan dan Vie mendirikan rumah tangga pada 7 Julai 2007 dan bercerai pada 16 Februari 2015. (rtky/s)


"Saya Akan Cari Orang Berhati Busuk Itu"

Berikutan tersebarnya gambar bogel Atikah Suhaime bersama dengan seorang pelakon lelaki baru-baru ini, Ketua Pegawai Eksekutif MIG, David Teo mendakwa pihaknya kini berusaha sedang mengumpul bukti bagi mencari dalang disebalik penyebaran gambar lucah pelakon itu yang juga berada dibawah naungan syarikatnya supaya dibawa ke muka pengadilan.

“Saya bersimpati dengan nasibnya kerana perlu berdepan kembali kontroversi lama. Saya akan memastikan individu yang berhati busuk itu dikenakan tindakan sewajarnya. Buat masa ini ,saya dan pihak pengurusan MIG sedang mengumpulkan bukti bagi mencari siapa yang menjadi dalang. Sama ada kontroversi ini benar atau tidak, dia perlu berhati-hati dalam berkawan.

“Isu sama sebelum ini pernah dikaitkan dengan Atikah, ia seakan dirancang dan disengajakan bagi memusnahkan kerjaya seninya yang sedang meningkat. Tidak kira di mana saja individu itu berada, sama ada dalam atau di luar negara, dia perlu bertanggungjawab di atas tindakan tidak bermoral yang dilakukannya,” katanya kepada Berita Harian Online berhubung perkara itu.

Sementara itu, David Teo turut memberitahu bahawa pihaknya masih bertimbang rasa dengan kontroversi melanda Atikah dan tidak merancang untuk menamatkan kontrak beliau. Malah bagi David, beliau yakin Atikah telah dianiaya kerana ia bukanlah kali pertama berlaku dan pihaknya masih sedang menyiasat perkara tersebut sebelum mengambil sebarang tindakan.

Sebelum ini, beberapa gambar bogel yang menyerupai wajah Atikah Suhaime dan Idris Khan telah tersebar di laman sosial. Berikutan itu, Atikah ketika ditanya berkata, beliau akan mengambil tindakan undang-undang ke atas penyebaran itu, manakala Idris Khan pula hanya meluahkan rasa terkilannya di laman sosial tanpa memberi sebarang komen kepada media. (rkty/w)


Raja Ilya Nafi Dipergunakan Berlakon Adegan Ghairah

Melakonkan aksi ghairah dalam filem terbaru berjudul, Luqman, ada yang beranggapan Raja Ilya seolah-olah dipergunakan bagi menghidupkan watak seorang penari jelita untuk menarik perhatian penonton. Namun baginya, adegan ghairah yang dibawanya adalah satu tanggungjawab yang diberikan oleh pengarah untuk merealisasikan jalan cerita tersebut.

“Setiap kali ada babak mencabar sebegini, pengarah pasti mempunyai sebab tersendiri untuk kepentingan jalan cerita. Sebagai pelakon, adalah menjadi tanggungjawab saya merealisasikan babak ini. Saya tidak akan melakonkan jika ia bukan kehendak skrip dan naratif”

“Filem ini berbeza daripada karya komersial sedia ada. Terpulang kepada penonton untuk mentafsirkannya. Babak ghairah ada kepentingan untuk menghidupkan lagi jalan cerita,” katanya kepada Harian Metro mengenai lakonanya didalam filem bertajuk Luqman.

Bakal menjengah pawagam tidak lama lagi, dalam filem arahan pengarah terkenal, Dr Mahadi J itu Raja Ilya bergandingan dengan Wan Hanafi Su dan Josiah Hogan selaku teraju utama. Bagaimanapun filem ini dikatakan mendapat respon negatif dari peminat yang tidak senang melihat beberapa adegan panas yang dipamerkan di dalam filem itu. (rkty/w)


Idris Khan Luah Perasaan Di Instagram

Terhimpit dengan kontroversi gambar bogel yang didakwa sebagai dirinya dan pelakon, Atikah Suhaime, Idris Khan dalam satu muatnaik gambar di Instagram bagai meluahkan perasaan terhadap apa yang menimpa dirinya itu.

Tidak memberikan kata putus sama ada gambar yang tersebar itu adalah dirinya atau tidak, pelakon lelaki ini seperti memberi bayangan seperti ada penganiayaan berlaku dalam satu perenggan ayat luahan hatinya itu.

“Biarkan kami menjadi bukti di atas setiap penganiayaan. Biarkan kami persembah erti sebenar kesetiaan persahabatan. Ingatlah rezeki itu datang bukan dari manusia, tetapi dari maha yang Esa,” jelasnya di laman sosial itu.

Selain itu, dalam antara luahannya yang lain adalah mengenai kesabarannya dalam menghadapi dugaan selain memuji kebesaran tuhan yang maha Esa.

Manakala bagi peminat setia Idris, mereka sentiasa memberi galakan dan juga dorongan kepada pelakon ini agar terus kuat dalam menghadapi dugaan yang mendatang. (rtky/s)


Atikah Suhaime Mahu Ambil Tindakan Undang Undang

Tidak mahu mengulas lanjut tentang gambar bogel yang didakwa sebagai dirinya dan juga pelakon Idris Khan, Atikah Suhaime melalui Harian Metro menjelaskan bahawa dia akan mengambil tindakan undang-undang berikutan perkara tersebut.

“Saya tengah belanja raya dengan mak saya,” jawabnya kepada portal berita tersebut. Sementara itu, Atikah turut menjawab persoalan peminat mengenai tindakan yang akan diambil.

“Salam. Saya masih di Singapura. Saya akan ambil tindakan selepas balik ke Malaysia. Terima kasih sentiasa sokong,” jelasnya kepada peminat di laman Instagramnya.

Sebelum ini, nama Atikah Suhaime telah terpalit dengan kontroversi melibatkan dirinya, Idris Khan dan juga pelakon Ammar Alfian telah melakukan seks bersama. Tidak mudah melatah, Atikah menafikan sekerasnya perkara tersebut. (rtky/s)


Shahir Tak Tolak Jodoh Dengan Erra Fazira

Tidak menolak takdir dan jodoh, penyanyi yang tidak henti-henti dikaitkan dengan Erra Fazira iaitu Shahir menjelaskan bahawa dia tidak mahu bertangguh untuk mendirikan rumah tangga bersama pelakon wanita tersebut jika sudah tertulis ketentuannya begitu.

“Insya-Allah sebagai hamba-Nya, kita merancang. Soal mendirikan rumah tangga memang sering ditanya. “Baik kawan saya mahupun Erra, soal bila nak langsung (kahwin) itu acap kali ditanya. Tapi pada akhirnya, ia berbalik kepada ketentuan-Nya”

“Memang saya mahu mempercepatkan apa yang sepatutnya. Saya percaya kalau jodoh itu sudah sampai, pasti tak ke mana. Andai tiba masanya, kami pasti akan umumkan. Hanya doa daripada semua yang saya harapkan. Semoga apa yang dirancang dipermudahkan. Insya-Allah,” jelasnya kepada BH Online.

Seperti yang umum ketahui, pasangan ini sudah lama mencuri perhatian peminat mengenai status hubungan mereka – sekejap kawan, sekejap memberi bayangan untuk berkahwin. Namun peminat pastinya mengharapkan Shahir dan juga Erra akan bersatu juga satu hari nanti. (rtky/s)


Aliff Aziz Bersyukur Isteri Faham Kerjaya Sebagai Pelakon, Penyanyi

Memahami kerjaya suaminya sebagai seorang pelakon, pasangan pengantin baru, Bella Astillah selaku isteri kepada Aliff Aziz menyatakan bahawa dia tidak mahu menyekat kebebasan suaminya dalam meneruskan kerjaya.

“Saya memahami kerjaya Aliff. Saya tiada halangan dan tidak akan meletakkan batas untuk Aliff berlakon dengan aktres wanita lain. Dia sangat berbakat dan tiada sebab untuk saya sekat”

“Kadang-kadang, jika ada satu babak romantik, saya yang membantu Aliff dan memberikan nasihat agar dia buat dengan lebih lagi. Saya faham itu semua hanyalah lakonan yang menjadi sebahagian kerjaya Aliff,” katanya kepada Astro Gempak.

Maka apa lagi yang mampu dikatakan oleh Aliff Aziz selain bersyukur kerana mempunyai seorang isteri yang sangat memahami kerjayanya sebagai seorang insan seni. Apa pun, semoga hubungan pasangan ini kekal hingga ke Jannah. (rtky/s)


Sam Bunkface Dan Isteri Selamat Timang Cahaya Mata Pertama

Tahniah kami ucapkan kepada keluarga kecil Sam Bunkface dan juga isteri kerana telah selamat menimang cahaya mata pertama mereka. Sam atau nama sebenarnya, Shamsul Annuar berkongsikan berita gembira tersebut di Instagram dan tidak henti henti mendapat ucapan tahniah daripada peminatnya.

Turut berkongsi jantina anaknya itu (baby boy!), penyanyi yang sebelum ini sudah menyenaraikan nama nama pilihan terbaik untuk anaknya telah memilih nama Maleeq. Selain itu, Sam juga pernah mengeluarkan kenyataan sebelum ini bahawa dia tidak akan membuka akaun Instagram untuk cahaya matanya itu seperti yang dilakukan kebanyakan selebriti lain.

Semoga kehadiran cahaya mata di dalam keluarga ini akan terus menambah kemeriahan Sam dan juga isteri selain sentiasa dilimpahkan rezeki serta dipermudahkan segala urusan. (rtky/s)


Sekitar Majlis Pernikahan Nazim Othman, Bella Dally Di Kota Kinabalu, Sabah

Bertemakan putih suci, majlis pernikah pelakon Nazim Othman dan isteri tercinta, Bella Dally telah berjalan lancar. Pasangan ini telah melangsungkan pernikahan di Hotel Promanade di Kota Kinabalu, Sabah.

Ahli keluarga terdekat dan rakan-rakan pasangan mempelai turut hadir memeriahkan majlis. Sebelum ini, Bella dan juga Nazim telah pun bercinta sejak tiga tahun lalu dan mengikat tali pertunangan pada November 2015.

Bella atau nama sebenarnya Nabilah Ali Dally, 25, turut menerima tujuh dulang hantaran daripada pihak pengantin lelaki dan dibalas sembilan dulang oleh pengantin perempuan.

Sementara itu, majlis resepsi disebelah pihak pengantin perempuan telah pun selesai diadakan dan majlis bertandang akan diadakan pada 17 September depan di Hotel Berjaya Waterfront, Johor Baru. Kami kongsikan bersama anda beberapa keping gambar sepanjang majlis pernikahan berlangsung. (rtky/s)


Gambar Bogel Atikah Suhaimie, Idris Khan Kini Tersebar?

Riuh rendah warga laman sosial pagi ini apabila tersebar beberapa keping gambar bogel yang didakwa sebagai pelakon Atikah Suhaime dan juga Idris Khan. Jika anda masih ingat, Atikah, Idris dan juga Ammar Alfian sebelum ini juga pernah didakwa mempunyai rakaman seks bertiga.

Sumber yang dipetik daripada forum CARI ini bagaimanapun belum mendapat sebarang reaksi daripada Atikah mahu pun Idris sendiri. Seperti kebiasaan isu sebegini, kemungkinan gambar telah diolah turut ada. Kami pasti Atikah dan Idris tidak mudah melatah bila berhadapan dengan kontroversi panas sebegini.

Sebelum ini, dalam satu kenyataan kepada mStar Online, Idris Khan menyifatkan dakwaan mereka melakukan hubungan seks bertiga adalah fitnah selain mahukan bukti jika perkara itu benar-benar berlaku.

Apa pun, pastinya pihak Atikah Suhaime dan juga Idris Khan mempunyai jawapan sebenar. Kita tunggu sahaja apabila mereka sudah bersedia untuk memberikan sebarang penjelasan mengenai perkara yang terjadi. (rtky/s)


Neelofa Terima Ribuan Doa Dari Peminat Ketika Di Mekah

Menjejakkan kaki ke tanah suci Mekah sekali lagi memberi peluang kepada Neelofa untuk berkongsi kenikmatan dan kebesaranNya ketika menunaikan ibadah haji. Kesempatan itu membuatkan Neelofa tidak ketinggalan menerima ribuan doa dari rakyat Malaysia yang mengirimkan doa ketika beliau menjalani tawaf sunat di Mekah sebelum berangkat ke Arafah.

“Kami akan berangkat ke Arafah, esok dan doakan kami semoga dipermudahkan segala urusan serta tiada halangan. Semoga doa kami dimakbulkan Allah. Kepada semua yang mengirimkan doa dari Malaysia, terima kasih banyak-banyak atas kiriman itu. Insya-Allah, kami akan memanjangkan doa itu dan membacanya dengan satu persatu,” tulisnya menerusi laman Instagram.

Selain itu, Neelofa yang kini berada di sana bersama kedua ibu bapanya telah memuat naik sebuah video di laman Instagramnya, meminta jika ada rakyat Malaysia yang ingin mengirimkan doa kepadanya untuk dipanjatkan ketika berada di sana. Melalui video itu, orang ramai mula memenuhi ruangan komen pengacara itu dengan doa serta mendoakan kesejahteraan beliau sekeluarga.

Neelofa berangkat ke Tanah Suci bersama ibu dan bapanya pada 5 September lalu serta dijangka kembali ke tanah air pada 20 September ini, turut bersamanya Vie Shantie Khan, yang menjadi teman sebiliknya. Walau apapun, semoga perjalanan ibadah Neelofa sekeluarga dipermudahkan dan berjalan dengan lancar. Diharapkan juga Neelofa sekeluarga akan dikurniakan haji mabrur. (rkty/w)


Nazim Othman, Bella Dally Sah Bergelar Suami Isteri

Tahniah diucapkan kepada pasangan merpati sejoli, Nazim Othman dan Bella Dally yang kini sah bergelar suami isteri apabila telah selamat diijabkbulkan pada jam 9.53 pagi tadi di Hotel Promanade, Kota Kinabalu, Sabah. Hanya dengan sekali lafaz sahaja, Bella atau nama sebenarnya, Nabilah Ali Dally selamat menjadi isteri kepada Nazim Othman atau Nushrul Alif Othman.

Memetik laporan Berita Harian Online, majlis yang berlangsung secara sederhana itu bertambah berseri dengan kehadiran pasangan pengantin yang lengkap mengenakan busana penikahan serba putih rekaan pereka fesyen terkenal, Rizman Ruzaini Creation. Majlis akad nikah yang diadakan secara tertutup itu hanya dihadiri oleh ahli keluarga, rakan terdekat serta wakil media.

Pada majlis itu, pengantin perempuan menerima mas kahwin sebanyak RM300 serta tujuh dulang hantaran daripada pihak Nazim, manakala sembilan daripada pihak pengantin perempuan. Pasangan bahagia ini dijadualkan melangsungkan majlis resepsi bagi pihak perempuan pada tengahari ini dan pihak lelaki pada Sabtu depan di Hotel Berjaya Waterfront, Johor Bahru

Walauapapun, tahniah sekali diucapkan kepada pasangan, Nazim Othman dan isteri, Bella Dally diatas majlis perkahwinan ini. Semoga dengan ikatan ini akan menguatkan lagi hubungan mereka suami isteri dan diharap perkahwinan yang dibina akan kekal hingga ke akhir hayat. (rkty/w)


Gambar Di Sekitar Resepsi Perkahwinan Aliff Aziz & Bella Astilla

Setelah selesai melangsungkan majlis pernikahan pada tengahari semalam, pasangan Aliff Aziz dan Bella Astilla meneruskan majlis resepsi mereka pada sebelah malam pula yang diadakan dengan cukup meriah di di Menara Top Glove, Setia Alam. Pasangan bahagia itu turut diraikan dengan kira-kira 1,000 tetamu yang hadir menyaksikan hari bahagia mereka.

Majlis resepsi yang bertemakan English Royalty itu kelihatan begitu mewah sekali apabila Aliff hadir lengkap memakai sut berwarna biru seperti orang kenamaan, manakala Bella pula kelihatan begitu anggun sekali mengenakan gaun putih bak puteri. Manakala dekorasi pelamin pula cantik sekali dipenuhi dengan bunga berwarna putih dan hiasan lain yang berwarna emas.

“Sebenarnya macam tidak percaya sudah bergelar suami orang, sebab masih sibuk dengan urusan resepsi kami pula. Buat masa ini saya tidak merancang untuk mengadakan majlis di Singapura. Tetapi akan membawa pulang isteri saya ke sana untuk bertemu dengan keluarga,” katanya kepada Utusan Online berhubung dengan perancangan mereka selepas berkahwin.

Terdahulu, Aliff dan juga isterinya Bella telah selamat diijabkabulkan dalam satu majlis pernikahan yang diadakan Grand Nikah Hall, Plaza Jelutong, Shah Alam semalam. Pada majlis itu pengantin perempuan telah menerima mas kahwin RM333 dan tujuh dulang hantaran berbalas sembilan. Sementara itu, diatas persetujuan bersama, jumlah wang hantaran mereka dirahsiakan. (rkty/w)


"Dia Lelaki Paling Rapat Dengan Saya Sekarang"

Bermula dengan panggilan boyfriend kepada Donna Muslim di Instagram, ramai yang mula mempersoalkan sejauh mana hubungan Rita Rudaini bersama pengacara itu. Apabila ditanyakan mengenai perkara itu, Rita menafikan dirinya mempunyai hubungan istimewa bersama Donna, namun mengakui beliau antara lelaki yang paling rapat dengannya pada ketika ini.

“Kami berkawan saja dan saya pun selesa mengenali dirinya. Dia juga antara lelaki yang paling rapat dengan saya pada ketika ini. Saya mula mengenalinya pada tahun lalu, tetapi ketika itu perkenalan kami biasa saja. Saya lihat, dia seorang yang menghormati orang di sekelilingnya dan kurang bersosial. Pada masa sama, kami serasi dalam apa saja topik yang dibualkan.

“Ada juga saya membaca komen-komen dari peminat yang mendoakan jodoh kami berdua. Namun bagi saya, ianya hanya sekadar satu usikan kepada saya,” katanya kepada Berita Harian Online berhubung dengan dakwaan yang mengatakan mereka mempunyai hubungan cinta.

Manakala kekerapan Donna berkunjung ke restoran milik Rita, Rumah Kueh mengukuhkan lagi dakwaan mengatakan mereka bercinta selain hubungan mesra diantara mereka yang sering dilihat bagi sesiapa yang sering berkunjung ke restoran itu. Sementara itu, Rita memaklumkan bahawa sikap dan personaliti Donna membuatkan beliau senang berkawan dengannya.

Terdahulu, Rita dan Donna sering dilihat saling berbalas komen di laman Instagram dan kelihatan begitu mesra sekali sehingga mengundang tanda tanya peminat mengenai hubungan mereka. Pada masa yang sama, mereka sekaligus menjadi usikan peminat yang gembira melihat hubungan mereka, sebagaimana masing-masing juga masih bujang dan secocok bersama. (rkty/w)


Aliff Aziz, Bella Astillah Selamat Diijabkabul

Tahniah kami ucapkan kepada penyanyi, Aliff Aziz dan juga isterinya Bella Astillah kerana telah selamat diijabkabulkan dalam satu majlis pernikahan yang diadakan Grand Nikah Hall, Plaza Jelutong, Shah Alam, lapor BH Online.

Pada majlis tersebut juga, pengantin perempuan menerima mas kahwin RM333 dan tujuh dulang hantaran berbalas sembilan. sementara atas persetujuan bersama, jumlah wang hantaran dirahsiakan. Majlis resepsi yang bertemakan English Royalty tersebut akan diadakan di Menara Top Glove, Setia Alam pada sebelah malam dan dijangkakan kira-kira 1,000 tetamu akan hadir.

Memetik temubual portal The New Paper, kisah percintaan pasangan ini sememangnya mencabar kerana pada awalnya ibu Bella tidak berkenan dengan Aliff Aziz malah turut tidak mempercayai Aliff. Bagaimanapun, kesungguhan Aliff berubah kepada yang lebih baik membuatkan pasangan ini akhirnya sah bergelar suami isteri.

“Ibu pada mulanya tidak berminat dengan dia. Ibu tahu sejarah Aliff dan beritahu saya bahawa dia tidak percayakan Aliff. Kadang-kadang tengok pun tak nak. Ia agak sukar tetapi rasanya sekarang ibu akhirnya dapat melihat keikhlasan dari Aliff sendiri,” jelas Bella kepada portal berkenaan.

Sementara itu bagi Aliff pula, dia bersyukur dengan kehadiran Bella di dalam hidupnya kerana telah banyak perkara yang telah berubah. Malah penyanyi turut menyatakan bahawa antara sebab dia dilahirkan adalah untuk dipertemukan jodohnya bersama Bella.

Apa pun, semoga pasangan ini kekal bahagia hingga ke Jannah. Kami kongsikan beberapa keping gambar menarik buat anda sepanjang majlis pernikahan dan juga majlis berinai pada malam sebelumnya. Enjoice! (rtky/s)


"Saya Tidak Pernah Dikongkong Isteri"

Berpegang kepada pendirian tidak mahu terlibat dengan adegan bersentuhan dengan wanita bukan muhrim dalam lakonan, ada pihak rupanya tidak senang dengan prinsip yang dipegang oleh Hafidz Roshdi. Bukan sahaja dikatakan berlagak malah ada pihak mendakwa Hafidz meletakkan syarat itu kerana beliau dikongkong oleh isterinya. Namun Hafidz tampil menafikan tuduhan itu.

“Sejak awal kemunculan lagi saya sebolehnya mengelak melakonkan adegan bersentuhan. Alhamdulillah perkara ini tidak mendatangkan masalah pun. Tambahan pula adegan sedemikian boleh dilakukan menerusi helah kamera. Tidak timbul isu saya berlagak sebaliknya atas kesedaran diri sendiri. Lagi pun, ketika mendapat tawaran perkara ini antara yang saya utamakan”

“Saya bukan artis pertama yang meletakkan syarat ini. Saya lihat rezeki rakan-rakan artis yang sama pendirian dengan saya tak pernah putus pun. Jadi saya percaya rezeki Allah. Namun, saya tidak mahu perkara ini dijadikan isu kerana masing-masing ada pilihan. Setiap pelakon lain caranya,” katanya kepada Harian Metro berhubung prinsip yang dipegangnya.

Bagaimanapun, Hafidz tidak mahu prinsip ini dijadikan isu kerana baginya masing-masing mempunyai pilihan dan pendirian tersendiri. Sebelum ini, Hafidz pernah memberitahu, sejak berkahwin isterinya tidak pernah meletakkan sebarang syarat didalam bidang lakonannya, cuma beliau tidak mahu keterlaluan melakukan adegan mesra bersama wanita lain. (rkty/w)


“Siapa Yang Kata Kamal Adli Boyfriend Saya?”

Sekejap ya, sekejap tidak dan baru-baru ini pada majlis Festival Filem Malaysia ke 28 (FFM 28), Emma Maembong menjelaskan bahawa dia dan juga Kamal Adli hanyalah sekadar kawan baik saja. Pulak.

Tidak tahulah jika Emma hanya sekadar bergurau namun pasangan tersebut bagaikan tidak mempunyai kata putus mengenai hubungan mereka ketika ditemuramah atau – mahu mengelak soalan yang lebih panjang lagi ditanya.

“Saya denga Kamal masih kawan macam dulu. So kitaorang takde apa apa pun. So dia adalah saya punya partner untuk malam ni, saya okay sajalah. Bila masa saya cakap boyfriend?,” jawabnya kepada mStar Online.

Ketika disoal tentang kenyataan Emma kepada Kamal dalam video pendek tersebut, pelakon lelaki berkenaan cuba mengubah topik. Nampak cuba mengelak jawapan di situ. Apa pun, semoga pasangan ini (jika memang sudah dijodohkan bersama) dapatlah merealisasikan fantasi peminat untuk melihat mereka bersanding di atas pelamin bersama. (rtky/s)


"Tiada Apa Yang Perlu Diulas Lagi"

Biarpun pihak lelaki telah mengeluarkan kenyataan mengenai isu pembatalan pernikahan mereka, namun ia masih belum mendedahkan punca sebenar majlis itu dibatalkan pada saat akhir. Bagaimanapun Fara Fauzana terus mengunci mulutnya mengenai perkara itu walaupun diserbu pihak media ketika hadir di sebuah majlis yang diadakan di Taman Perindustrian Puchong.

“Semuanya sudah ditulis dalam kenyataan media, tiada apa-apa yang ingin diulas lagi. Apa yang berlaku sudah kententuan Allah, saya kena pergi sekarang, terima kasih. Saya tetap akan muncul kerana kerja tetap kerja walaupun berhadapan dengan rintangan atau masalah,” katanya kepada m Star Online berhubung dengan isu pembatalan majlis perkahwinanya baru-baru ini.

Pada majlis itu, Fara hadir bersama 10 pengawal peribadi yang mengawal ketat pergerakan beliau. Sejurus selepas tamat sesinya, Fara terus bergegas menuju ke kereta jenis BMW X6 yang diparkir dibelakang pentas berhampiran pintu masuk bagi memudahkan beliau menuju ke kenderaannya dengan tujuan untuk mengelak daripada terus diasak oleh wartawan yang menunggu.

Sebelum ini, Harian Metro melaporkan, Fara dikatakan membatalkan majlis pernikahan beliau dengan Mohamed Hafiz kerana status lelaki itu yang sudah berkahwin dan merahsiakan perkara itu daripada pengetahuan Fara. Bagaimanapun, semalam Hafiz tampil menafikan dakwaan terbabit dan meminta orang ramai bertanyakan sendiri kepada Fara sebab majlis itu dibatalkan. (rkty/w)


Rudy Bin Dadu Naskah Terbaru Gandingan Hebat Sofi Jikan dan Taiyuddin Bakar

Kalau anda mencari filem sesuai untuk dijadikan bahan tontontan hujung minggu ini bersama keluarga, kami cadangkan anda ke pawagam untuk menonton filem terbaru Radhi Rudy Bin Dadu.

Filem yang memaparkan sebuah kisah komedi yang berkonsepkan nilai kekeluargaan dan kisah cinta dua pemuda dan seorang duda. Filem yang diarahkan oleh pengarah Arjin Ruppal ini boleh dikategorikan sebagai komedi ringan dan sesuai di tonton oleh semua lapisan masyarakat.

Selain itu, filem ini juga membariskan pelakon- pelakon hebat seperti Sofi Jikan, Puteri Sarah Liyana, Taiyuddin Bakar, Ezzaty Abdullah, Usop Wilcha, Khatijah Tan serta penampilan istimewa Allahyarham Datuk Abdul Aziz Satar.

Filem ini akan ditayangkan pada 8 September 2016 di seluruh pawagam tanah air.

Sekilas mengenai sinopsis filem Radhi Rudy Bin Dadu di mana kisah ini menceritakan tentang duda, Tuan Kassim dan dua orang anak lelakinya yang sering membawa masalah iaitu Radhi dan Rudy. Tuan Kassim sangat mengambil berat dan risau dengan kerenah anak-anaknya yang menunjukkan mereka tidak mempunyai masa depan yang cerah dalam kehidupan akan datang.

Konflik bermula apabila anaknya masing- masing telah berjumpa dengan pasangan mereka sendiri Tasha dan Rita. Namun Zakiah , ibu kepada dua wanita Tasha dan Rita yang ingin dikahwinkan adalah buah hati Tuan Kassim dan setelah berjumpa kembali Tuan Kassim ingin berkahwin dengan Zakiah.

Sejak Radhi dan Rudy mengetahui perkara itu mereka cuba menghalang Tuan Kassim dari berkahwin dengan Zakiah sehingga berlaku satu kejadian yang tidak disangka iatu ugutan dari seorang gangster.

Ugutan itu berpunca kerana Radhi dan Rudy telah menipu anak ketua gangster itu dengan jumlah duit yang banyak. Radhi dan Rudy terpaksa mencari jalan untuk menyelesaikannya setelah keluarga mereka diculik oleh gangster itu.


"Tak Sorok Suami, Dia Tak Suka Bergambar"

Bagi sesetengah selebriti, memuat naik gambar mesra bersama pasangan di laman sosial adalah perkara biasa, tetapi bagi Marsha Milan Londoh pula jarang sekali dapat melihat gambar beliau dengan suami. Jelasnya suaminya adalah seorang yang pemalu dan kurang suka mengambil gambar walaupun beliau pernah memujuk namun permintaannya ditolak.

“Tidak, saya bukan sorok suami. Tapi dia memang seorang yang pemalu dan tidak suka sangat bergambar. Sebab itu, jarang saya dapat berkongsi di laman sosial gambar kami berdua. Katanya, dia segan,” katanya kepada portal Media Hiburan ketika ditanya mengenai sebab beliau dilihat jarang memuat naik gambar berdua dengan suami di laman sosial.

Selain itu Marsha turut berkongsi rutin hariannya kini yang gemar memasak. Mempunyai seorang suami yang suka makan tetapi tidak cerewet merupakan bonus bagi Marsha untuk memasak apa sahaja. Namun katanya, beliau kini sedang mempelajari masakan Pulau Pinang memandangkan suaminya itu berasal dari negeri itu, biarpun masih belum mahir sepenuhnya.

Manakala ketika ditanya mengenai perancangan sambutan Hari Raya Aidiladha yang bakal tiba tidak lama lagi, Marsha memberitahu bahawa dirinya tidak dapat beraya bersama suami pada tahun ini kerana terpaksa pulang ke Sabah untuk menghadiri majlis kenduri keluarga sendirian. Dengan itu suaminya hanya pulang ke rumah beliau di Pulau Pinang. (rkty/w)


Ruhainies, Azrel Ismail Sudah Bercinta Setahun Lalu

Seperti sudah dijangka, kemesraan pasangan ini yang dilihat sering bersama akhirnya terjawab juga apabila Azrel Ismail mengakui bahawa dia dan juga Ruhainies sememangnya bercinta, sejak setahun lalu.

“Memang benar saya dan Ruhainies bercinta. Doakan semoga hubungan yang baru berputik ini berjalan lancar. Namun, saya tidak mahu tergesa-gesa dalam soal ini memandangkan kami berdua sibuk dengan kerjaya sebagai pelakon, biarlah kami mengecapi kejayaan terlebih dahulu,” jelasnya kepada Harian Metro.

Walaupun belum lagi memikirkan soal kahwin, Azrel menjelaskan bahawa hubungannya bersama keluarga Ruhainies juga semakin rapat malah turut direstui keluarga kedua-dua belah pihak.

Sementara itu, menurut Ruhainies pula dia lebih selesa menyerahkan kisah percintaan mereka ini dimaklumkan oleh pihak lelaki sendiri.

“Selama ini saya bukan sengaja mahu mengelak untuk memaklumkannya kepada umum, tetapi lebih manis jika pihak lelaki yang berkongsi berita ini terlebih dahulu. Apa pun hubungan yang terjalin ini masih terlalu awal. Soal jodoh dan takdir saya serahkan kepada Allah SWT,” katanya. (rtky/s)


Beraksi Mesra Dalam Drama, Suami Siti Elizad Sudah Restu

Tidak mudah melatah dengan teguran yang ditinggalkan di laman sosial, Siti Elizad dalam masa yang sama memohon maaf sekiranya terdapat aksi mesra di antara dirinya dan Amar Baharin dalam drama lakonannya mengundang rasa kurang senang sesetengah pihak.

“Jujurnya, saya mengambil perkara ini secara positif. Baik atau buruk komen yang diberi, semua itu hak mereka dan ia tidak mengganggu saya sebagai pelakon. Saya menghormati komen terbabit kerana mereka juga sebahagian daripada penonton yang menaikkan rating tontonan drama ini”

“Bagaimanapun, saya memohon maaf jika ada pihak kurang senang dengan lakonan mesra itu,” katanya. Rata-rata peminat berasa kurang selesa apabila melibatkan babak Elizad dan juga Amar berduaan di atas katil.

Sementara itu, memetik kenyataan Elizad kepada BH Online, suaminya sudah memberikan restu bagi setiap kerja dilakukannya. Apa pun, semoga kerjaya Elizad dalam bidang lakonan akan terus berkembang dan mendapat sokongan peminat. (rtky/s)


"Semua Disediakan, Kami Hanya Bawa Diri"

Tuah ayam nampak di kaki, tuah manusia siapa yang tahu. Begitulah perumpamaan yang dapat digambarkan mengenai majlis perkahwinan Amar Baharin dan Amyra Rosli yang bakal berlangsung pada 11 November ini apabila kelab peminat mereka di Singapura berhasrat untuk menaja sepenuhnya majlis perkahwinan mereka nanti yang turut akan diadakan di negara itu.

“Perkara ini tidak ada dalam perancangan kami berdua tetapi apabila wakil kelab peminat di sana menyatakan hasrat untuk menaja majlis kami, saya sambut dengan hati terbuka. Malah saya sangat teruja. Istimewanya, majlis ini ditaja mereka sepenuhnya. Segala persiapan disediakan mereka, kami hanya bawa diri. Kata orang rezeki jangan ditolak”

“Saya tak mahu tajaan penuh kerana tidak mahu terikat. Bukan apa, kami ada citarasa tersendiri. Majlis kami juga mendapat hak penyiaran eksklusif Astro. Jadi, saya berharap rakan media memahami situasi ini,” katanya kepada Harian Metro mengenai hasrat peminat mereka yang ingin menaja majlis perkawinan mereka yang bakal berlangsung nanti.

Manakala apabila ditanyakan mengenai perkembangan persiapan majlis bahagia nanti, Amar memberitahu bahawa segalanya sudah hampir siap, hanya tinggal beberapa perkara seperti pakaian pengantin serta dekorasi majlis. Malah tambahnya lagi, pihaknya tidak menerima tajaan penuh daripada mana-mana pihak dan memilih untuk menggunakan perbelanjaan bersama.

Pasangan sama cantik sama padan ini bakal diijab kabulkan di Premiera Hotel, Kuala Lumpur pada 11 November ini diikuti pula dengan majlis persandingan pada sebelah perempuan di keesokan harinya. Manakala majlis resepsi perkahwinan bagi pihak lelaki pula akan berlangsung di Bright Star Banquet Hall, Ampang pada 19 November depan. (rkty/w)


Emma Maembong Mahu Zizan Razak Hormati Dirinya & Keluarga

Seringkali menjadi bahan usikan jenaka setiap kali majlis yang dihadiri oleh Zizan Razak dan Emma Maembong, pelakon jelita ini mengakui rasa kurang selesa dengan perkara tersebut lebih-lebih lagi kisah cinta mereka sudah lama berakhir.

“Secara jujur, memanglah tak selesa’kan? Benda saya dah move on, dia pun dah move on, jadi kenapa setiap program yang dia ada, mesti nak kena bahan saya. Memanglah kadang-kadang tak sebut tapi orang semua tahu benda khas tuju untuk saya”

“Saya pun dah tutup mulut, tak cakap apa-apa. Tapi bila dia nak buat lawak, tak taulah, dia macam takde modal lain. Saya tak tau sampai skearang ni masih nak bahan bahan saya lagi sedangkan saya tak bahan dia”

“Pergi event pun orang dah takkan tanya pasal dia. Saya rasa macam tak eloklah untuk nama saya, family saya bila dia nak buat lawak-lawak macam tu. Sebab saya pun ada perasaan juga,” jelas Emma kepada BH TV. Tambah Emma, dia juga mempunyai perasaan selain rasa ingin dihormati sebagaimana Zizan mahu keluarganya turut dihormati.

Sementara itu dalam video temuramah itu juga, Emma menyatakan bahawa dia dan juga Kamal Adli ketika ini hanyalah sekadar kawan dan tidak mahu mengulas lebih lanjut tentang status hubungan mereka. (rtky/s)


Erra Fazira Muat Naik Ucapan Hari Lahir Untuk Shahir Di Instagram

Walaupun masing-masing menafikan terdapat hubungan istimewa terjalin diantara mereka, Erra Fazira sekali lagi menimbulkan tanda tanya orang ramai apabila beliau bertindak memuat naik gambar Shahir AF sempena dengan ulangtahun kelahiran penyanyi itu. Ucapan penuh romantis itu dimuat naik menerusi laman Instagram beliau sehari selepas hari jadi Shahir.

“Cakk! Kejutan untuk kamu yang dikasihi. Jangan marah. Jangan terperanjat. Selamat ulang tahun. Moga Allah sentiasa merahmati dan memberkati hidupmu. Moga dipanjangkan usia, dilimpahi rezeki. Terima kasih kerana banyak menyumbang sisi positif dalam hidup saya”

“Saya Mendoakan kebahagiaan serta kesejahteraan kamu. Semoga tahun ini akan menyerlahkan keriangan yang tak bernoktah dan memori yang indah,” tulisnya menerusi laman instagram beliau, membuat kejutan khas sempena hari kelahiran penyanyi itu pada 5 September lalu.

Biarpun gambar itu digelapkan dibahagian mata, namun peminat seakan dapat meneka siapakah gerangan gambar tersebut. Malah rata-rata memberikan komen positif berkenaan posting itu, selain turut memberikan ucapan hari jadi kepada Shahir. Ada juga yang sempat mengusik Erra dengan kekasihnya itu berikutan ucapan yang diberikan secara terangan di laman sosial.

Apapun, jika benar mereka mempunyai hubungan istimewa apa salahnya. Masing-masing juga masih bujang dan nampak secocok jika digandingkan bersama. Kalau sudah suka sama suka, rasanya lebih baik terus-terang sahaja kepada peminat dari terus berteka-teki. (rkty/w)


"Hijrah Itu Mudah, Istiqamah Itu Susah"

Bermacam kisah kita dengar kebelakangan ini sehingga boleh dikatakan mencetus kemarahan orang ramai. Baru-baru ini industri hiburan gempar apabila pelakon, Uqasha Senrose nekad untuk membuka tudung selepas tiga tahun berhijab. Belum lagi reda soal itu, ahli perniagaan terkenal, Safie Ilias pula sudah penat berubah menjadi baik dan kembali menjadi pondan.

Hal ini turut mendapat perhatian model terkenal, Felixia Yeap yang suatu ketika dahulu pernah mengalami penghijrahan seumpama mereka. Bergelar seorang mualaf, bukanlah mudah bagi Felexia untuk mengekalkan perubahan itu, sekaligus beliau sangat memahami situasi yang berlaku terhadap Uqasha dan Safie yang terkandas di pertengah jalan penghijrahan.

Walau apapun, setiap keputusan yang dilakukan mereka mungkin ada sebabnya. Sukar untuk kita sewenangnya menghakimi mereka jika tidak berada di tempat mereka yang juga merupakan selebriti terkenal. Apa yang terbaik adalah sama-sama kita mendoakan mereka terbuka hati untuk kembali dengan penghijrahan mereka sehingga ke garisan akhir tanpa mengalah. (rkty/w)


7 Fakta Menarik Yakult Yang Mungkin Anda Tak Tahu

Kehadiran produk minuman kultur di Malaysia tidak dinafikan mampu memberi kebaikan kepada pengguna di sini. Namun sebagai pengguna yang bijak, kita haruslah mengetahui dengan mendalam tentang apa yang kita makan atau minum.

Bertapak lebih 80 tahun, Yakult sememangnya merupakan minuman berkultur yang berkualiti. Sebab itulah kini Yakult sudah mampu berkembang di seluruh dunia. Jom kami kongsikan perkara menarik mengenai Yakult!

Doktor Minoru Shirota telah berjaya menghasilkan minuman bernama Yakult yang kini sudah pun mencapai usia lebih 80 tahun. Pada mulanya, dia ingin melindungi orang ramai daripada penyakit berjangkit yang berleluasa pada masa itu yang melibatkan usus seperti taun dan demam kepialu. Kini, hasil kajiannya ini telah membantu pelbagai lapisan golongan masyarakat untuk kekal sihat

Satu botol kecil Yakult sehari sudah mencukupi untuk membantu kesihatan kita (Yakult bukan ‘penghilang dahaga’ ya!). Yakult sepatutnya diambil sebagai tambahan kepada makanan dan minuman harian kita.

Jadi, lebih selesa jika botol Yakult kecil supaya kita boleh menikmatinya setiap hari sebagai sebahagian daripada pemakanan seimbang. Botol yang kecil juga mengelakkan risiko pencemaran. Kalau botol besar digunakan dan tidak dihabiskan semuanya sekaligus, ada kemungkinan berlaku pencemaran oleh bakteria lain.

Sememangnya baik untuk usus, Yakult dalam masa yang sama memerlukan jumlah bakteria baik yang sangat banyak bagi memastikan jumlah yang sampai di bahagian usus mampu untuk terus hidup seterusnya memberi manfaat kepada anda.

Sebab itu kena minum setiap hari demi memastikan bakteria baik sentiasa mempunyai peluang untuk membantu anda menjalani kehidupan yang lebih sihat.

Bukan sahaja baik untuk kesihatan usus, Yakult juga turut membantu untuk mengurangkan risiko kanser dan perkara ini telah disokong oleh kajian demi kajian saban tahun.

Berdiri sebagai satu produk yang penuh manfaat, produk yang bermula di Jepun ini kini sudah pun berada di 33 buah negara di pelbagai rantau. Benda baik memang akan sentiasa mendapat perhatian dan juga permintaan di mana saja.

Ini rahsia yang kami nak kongsikan juga. Tapi rahsia ini sangat bermakna bagi mereka yang betul betul tekad untuk ke negara asal Yakult iaitu ke Tokyo dan juga Hokkaido. Caranya mudah saja:

1) Beli produk Yakult Ace atau Yakult Ace Light sekurang-kurangnya 20 botol.
2) Kumpulkan pembalut plastik produk Yakult dengan tarikh luput dan barkod.
3) Tulis slogan.
4) Lengkapkan borang peraduan, sertakan pembalut plastik dan poskan ke alamat yang ditetapkan.

Borang penyertaan boleh di muat turun di laman web Yakult di www.yakult.com.my. Senarai pemenang akan diumumkan pada 23hb Oktober 2016 di laman web Yakult.


"Saya Tidak Pernah Berkahwin, Rahsiakan Status Dari Fara Fauzana"

Semalam Mohamed Hafiz dikatakan sudah berkahwin dan keengganan Fara Fauzana untuk menjadi isteri kedua punca perkahwinan tersebut dibatalkan di saat akhir. Hari ini Hafiz tampil menafikan dakwaan mengenai status perkahwinan beliau yang dikatakan sudah mempunyai isteri dan merahsiakan perkara berkenaan daripada Fara Fauzana hingga ke saat akhir.

“Status perkahwinan saya bukan alasan pernikahan saya dibatalkan oleh Fara Fauzana. Alasan mengapa perkahwinan itu dibatalkan hanya diketahui oleh Fara. Saya juga ingin menyatakan ada beberapa perkara tidak tepat dan spekulasi yang dilaporkan media. Saya tidak pernah berkahwin dan tidak pernah merahsiakan status perkahwinan saya dari Fara Fauzana”

“Pertama, saya tidak menghadiri sidang media bersama Fara berdasarkan kepada persetujuan bersama dengan Fara. Ia dilakukan untuk melindungi privasi saya dan keluarga saya. Sebelum ini dilaporkan saya berusia 38 tahun dan ini tidak benar. Saya hanya berusia 30 tahun, tahun ini,” katanya kepada Berita Harian Online berhubung isu perkahwinan dibatalkan.

Sementara itu, Hafiz dalam masa sama turut meluahkan rasa terkilannya apabila ada sesetengah penerbitan mengeluarkan dakwaan tanpa mendapat pengesahannya sehingga menyebabkan nama baiknya serta keluarga terkesan oleh perkara itu. Malah kreadibiliti beliau seorang ahli perniagaan dan juga ahli politik turut tercalar dengan dakwaan yang tidak berasas.

Selain itu, tambah Hafiz lagi, ada beberapa maklumat tidak tepat juga turut disebarkan dan sesetengahnya lebih menjurus kepada fitnah namun beliau memilih untuk tidak menyentuh perkara berkenaan. Pada masa yang sama, beliau berharap orang ramai dapat memberikan sedikit privasi kepadanya dan keluarga untuk menenangkan diri dari pembatalan majlis itu. (rkty/w)


Hafiz Suip Mahu Anak Cepat, Masih Tinggal Dengan Mertua

Sudah menjadi lumrah agaknya bagi pasangan yang baru mendirikan rumah tangga untuk menjawab soalan berkaitan cahaya mata dan Hafiz Suip juga nampaknya tidak dapat lari daripada perkara berkenaan.

“Biasalah sudah kahwin bila nak ada anak, ibu bapa saya pun asyik bertanya dan ingin cucu segera tapi setakat ini belum ada rezeki lagi. Insya-Allah, doakan yang terbaik kerana saya memang nak anak cepat,” ujarnya yang mengakui tertekan apabila sering disoal berkaitan perkara tersebut.

Sementara itu, ketika ini Hafiz juga masih tinggal bersama keluarga mertua selepas mendirikan rumah tangga. Kata Hafiz, apa yang dilakukannya ketika ini adalah untuk memberi ruang kepada isterinya agar benar-benar bersedia sebelum mereka tinggal bersama.

“Sekarang saya tinggal dengan keluarga mertua untuk bagi masa dan ruang kepada isteri agar benar-benar bersedia sebelum kami tinggal berasingan.

“Saya ada rancang untuk duduk sendiri lepas kahwin, tapi saya kena faham juga dia agak rapat dengan ibunya. InsyaAllah bagi masa dia tinggal dengan keluarga setahun sebelum kami berpindah ke rumah sendiri,” katanya kepada mStar Online.


Safiey Ilias Kini Kembali Jadi Pondan

Tidak tahan dikritik selain sukar untuk menahan naluri dirinya, pengusaha kosmetik, Safiey Ilias menjelaskan bahawa dia kini sudah kembali menjadi mak nyah. Perkara tersebut dikongsikan di akaun laman sosial Instagram dan juga Facebook miliknya.

Safiey yang sebelum ini adalah mak nyah menggemparkan seluruh negara apabila nekad untuk kembali menjalani fitrah asalnya yakni sebagai seorang lelaki sejati. Malah tindakan Safiey untuk sama-sama menyertai tabligh turut membuatkan ramai insan lain menjadikan dia contoh untuk berubah.

“Saya sebenarnya dah terlampau penat untuk menjadi baik dengan kembali kepada fitrah. Sebab apa jua yang saya buat masih ada orang tetap tak puas hati dan mempertikai. Saya jadi pondan orang hina, saya jadi lelaki pun orang hina dan orang pertikai”

“Ada yang kata saya tunggang agama, ada yang kata saya gunakan agama untuk bisnes dan bermacam lagi sejak penghijrahan saya tempoh hari. 1-2 kali tohmahan mungkin saya boleh tahan tapi kalau beratus kali ia beri efek pada mental dan emosi saya. Saya dah jadi lelaki pun org tanya mana misai dan janggut saya. Entahlah, saya fedup,” antara luahannya di Facebook.

Selain memohon maaf kepeada peminat dan juga pengikut yang mengaguminya. Selain itu, sebelum membuat keputusan untuk dirinya kembali menjadi mak nyah, Safiey juga dilihat memuji tindakan Uqasha Senrose yang berani untuk kembali tidak bertudung di Instagram.

Tindakan yang dilakukan oleh Safiey sememangnya mengundang pelbagai tohmahan dan ada juga yang mendoakan agar dirinya kembali ke pangkal jalan. Apa pun, semoga Safiey sentiasa kuat untuk menghadapi dugaan yang mendatang. (rtky/s)


Menang Pelakon Wanita Terbaik Bukan Alasan Minta Bayaran Tinggi

Merangkul anugerah Pelakon Wanita Terbaik di Festival Filem Malaysia (FFM 28) baru-baru ini bukanlah alasan bagi Nabila Huda untuk menaikkan bayarannya terdahulu sebagai seorang pelakon. Malah bagi Nabila, beliau percaya kepada susunan skrip yang berkualiti berbanding kadar bayaran tinggi yang ditawarkan kepadanya untuk melakonkan sesebuah filem.

“Tidak naik. Saya tak memandang pada kewangan untuk menjadi seorang yang kaya. Saya percaya pada skrip yang bagus sahaja. Walaupun mereka layan saya teruk, saya tak kisah kerana penerbit tahu apa kadar saya. Saya tak perlu beritahu mereka berapa mereka perlu bayar saya. Saya tahu kebolehan saya sebagai pelakon dari awal sehinggalah ke hari ini”

“Saya tidak jangka langsung menang kerana saya menjangkakan pemenangnya Maya Karin sebab dia tercalon untuk dua filem. Calon yang lain pun agak bagus dan mereka berpengalaman dalam filem. Saya walaupun sudah lama dalam industri tetapi saya tidak banyak berlakon filem,” katanya kepada Projek MMO berhubung dengan kejayaang yang dirangkul baru-baru ini.

Anak penyanyi rock, Amy Search itu dinobatkan sebagai pelakon wanita terbaik menerusi filem seram arahan Syamsul Yusof, yang juga merangkul anugerah pengarah dan penyunting terbaik FFM. Tidak menjangkakan kemenangan itu, Nabila memberitahu watak Maria memang sukar dibawa namun beliau berusaha dengan gigih untuk mencapai kualiti yang diinginkan. (rkty/w)


Enggan Jadi Isteri Kedua Punca Fara Fauzana Batal Perkahwinan?

Berita pembatalan perkahwinan Fara Fauzana disaat akhir hangat diperkatakan minggu lalu, sehingga sekarang beliau masih tidak mendedahkan mengapa ia dibatalkan. Menurut sumber, status Hafiz yang merupakan suami orang adalah penyebab perkahwinan itu dibatalkan, apalagi Fara hanya mendapat tahu perkara itu sehingga tarikh perkahwinan semakin dekat.

“Silap dia sendiri sebab tak berterus-terang, sepatutnya dia perlu jujur. Akhirnya status perkahwinannya kantoi dengan Fara. Dalam perkara ini dia tak boleh sorok. Bukan apa, ia perkara sensitif. Apatah lagi Fara golongan selebriti terkenal. Mahu atau tidak, perkara ini pasti menjadi heboh,” tulis Harian Metro mengenai sebab Fara membatalkan perkahwinannya disaat akhir.

Tambah sumber itu lagi, keengganan Fara untuk menjadi isteri kedua kepada Hafiz yang juga Ahli Jawatan Kuasa Pemuda Umno satu bahagian di Lembah Pantai menjadi punca pembatalan majlis bahagia mereka. Lelaki berkenaan dikatakan merahsiakan status beliau yang sudah berkahwin sehingga Fara mendapat tahu mengenainya apabila tarikh pernikahan semakin hampir.

Sebelum ini, Fara dalam satu pengumuman rasmi memberitahu perkahwinan beliau bersama Hafiz terpaksa dibatalkan atas sebab-sebab peribadi yang tidak dapat dikongsikan. Dalam masa yang sama, apabila ditanyakan perkara ini kepada Hafiz pula, beliau enggan memberikan komen lanjut mengenai perkara tersebut dan akan memberikan kenyataan dalam masa sehari dua lagi. (rkty/w)


Neelofa Selamat Berlepas Ke Mekah

Akhirnya hajat Neelofa untuk menunaikan ibadah haji tercapai apabila beliau telah selamat berlepas ke tanah suci Mekah pada pukul 6 petang semalam. Penerbangan dari Lapangan Terbang Antarabangsa Kuala Lumpur (KLIA) ke Arab Saudi itu turut ditemani oleh ibunya, Noor Kartini Noor Mohamed dan ayah tirinya Abdul Halim Khan yang turut bersama menunaikan ibadah haji.

“Alhamdulillah, saya mendapat pengesahan untuk menunaikan ibadah haji ini pada saat-saat terakhir walaupun terpaksa berhadapan dengan masalah visa sebelum ini,” katanya kepada Utusan Online berhubung masalah visa perjalanannya ke Mekah bersama kedua ibu bapanya.

Selain itu, antara yang turut menghantar Neelofa dan keluarga di lapangan terbang adalah ahli keluarganya di Kuala Lumpur dan juga dari Kelantan. Walau apapun, semoga perjalanan Neelofa untuk beribadat dipermudahkan, serta diberikan kekuatan untuk melakukan haji mabrur.

Terdahulu, Neelofa memberitahu bakal ke tanah suci Mekah pada bulan September bersama dengan kedua ibu bapanya buat pertama kali kerana sebelum ini sudah dua kali beliau pergi bersendirian. Neelofa dan ibu bapanya dijangka pulang ke Malaysia 20 September depan. (rkty/w)


Idris Khan Akui Jalin Hubungan Cinta Dengan Gadis Maghribi

Tidak mahu terus berahsia, Idris Khan mengakui bahawa dirinya kini sedang menjalinkan hubungan istimewa bersama seorang gadis maghribi yang dikenali sebagai Sanaa Jaffer sejak tujuh bulan lalu. Menurut Idris, buat masa sekarang beliau dan gadis tersebut masih dalam proses mengenali hati budi masing-masing dan belum memikirkan soal berumah tangga.

“Apa saya boleh katakan perhubungan kami masih di peringkat awal. Jika semuanya berjalan lancar baru kami boleh ke fasa lebih serius. Saya tidak mahu tergesa-gesa dalam soal ini apatah lagi dia pun baru menamatkan pengajiannya di sini. Kalau boleh biar dia bekerja dahulu. Apa pun saya mengikut saja aturan yang ditetapkan.Saya lebih suka berterus-terang”

“Kalau ada yang bertanya saya sedia berkongsi, begitu juga sebaliknya. Bukan apa, kalau saya berahsia pun perkara ini akan diketahui juga. Cuma saya tidak terlalu mendedahkannya kepada umum. Malah di laman Instagram pun tidak banyak gambar kami bersama. Mungkin sebab itu banyak yang tak perasan,” katanya kepada Harian Metro berhubung dengan perkara itu.

Gadis berusia 25 tahun itu khabarnya beragama Islam, malah hubungan cinta diantara mereka juga turut diketahui oleh kedua belah keluarga. Tambah Idris lagi, buat masa ini juga Sanaa adalah wanita yang paling rapat dengannya selain menjadi tempat menceritakan masalah. Apapun semoga dipanjangkan jodoh dan mudah-mudahan hingga ke jinjang pelamin. (rkty/w)


Shaheizy Sam: Soal Zuriat, Itu Rezeki Dari Allah

Pasangan yang baru sahaja berkahwin, Shaheizy Sam dan Syatilla Melvin berkata, mereka tidak merancang soal anak tetapi menyerahkan semuanya kepada rezeki Tuhan.

“Soalan dia sama sahaja, kalau belum kahwin orang akan tanya bila nak kahwin, kalau sudah kahwin orang akan tanya bila nak ada baby. Kita tak tahu, semuanya rezeki,” katanya yang ditemui bersama isterinya, Syatilla Melvin di Festival Filem Malaysia (FFM) ke-28.

Bagi Syatilla pula, dia berkata mungkin tahun depan sekiranya dikurniakan rezeki untuk memperolehi zuriat. Sebelum ini, Sam dan Syatilla juga pernah menyatakan bahawa mereka mahukan cahaya mata dalam waktu terdekat.

“Mungkin tahun depan kita rancang, kalau ada rezeki adalah,” katanya sambil tersenyum. (rtky/h)


Puteri Sarah Mohon Izin Suami Untuk Berlakon

Sudah lama tidak mendengar khabar berita dari pelakon Puteri Sarah yang juga isteri kepada pengarah Syamsul Yusof mengenai kerjayanya. Terkini, dia memberitahu akan muncul dalam sebuah telemovie tidak lama lagi.

Pun begitu, sebelum berlakon semula dia akan meminta izin suaminya itu terlebih dahulu dan katanya lagi, Syamsul akan membaca keseluruhan skrip lakonan sebelum membenarkannya berlakon.

“Saya kena beritahu dia sekiranya dapat tawaran berlakon. Seterusnya dia akan membaca dahulu skrip tersebut. Dia akan tengok kalau tak ada sentuh-sentuh, cintan-cintun baru dia okay,” katanya yang ditemui di Majlis Tayangan Filem Radhi Rudy bin Dadu.

Dalam pada itu, di majlis tersebut selepas dua tahun tidak muncul dalam sebarang filem mahupun drama, Puteri berkata kemunculannya dalam filem Radhi Rudy bin Dadu adalah kemunculannya terakhir sebelum berkahwin pada tahun 2014.

Filem tersebut juga turut dijayakan oleh pelakon hebat yang lain seperti Sofi Jikan, Usop Wilcha dan Ezzaty Abdullah. Filem Radhi Rudy bin Dadu bakal ditayangkan pada 8 September ini di seluruh pawagam tanah air. (rtky/h)


"Dari Terus Menghentam, Lebih Baik Diam"

Walaupun sudah beberapa minggu industri hiburan dikejutkan dengan tindakan Uqasha Senrose membuka tudung, namun masih ramai yang bertindak mengecam setiap gambar yang dimuat naik olehnya. Tidak tahan melihat Uqasha terus dikritik, Elfira Loy tampil mempertahankan pelakon itu dengan meminta orang ramai untuk tidak terus menghakimi tindakannya itu.

“Bagi saya, kita tidak boleh terus menghakimi perbuatan Uqasha. Kita tidak tahu apa yang dia rasakan dan apa yang dilalui olehnya. Kita tidak berada di tempatnya. Sekiranya kita tidak tahu apa sebenarnya yang berlaku dan terjadi, lebih baik diam sahaja. Mungkin apa yang orang lain lihat adalah Uqasha sedang berhadapan dengan ujian, tetapi mungkin sebaliknya”

“Mungkin sebenarnya kita yang diberikan ujian dan Allah mahu melihat sejauh kita mampu menjaga perbuatan serta percakapan daripada tidak berkata buruk dan memberikan respon negatif terhadap perkara ini. Bimbingan serta kata-kata nasihat secara positif harus diberikan, bukannya menghentam dan bersikap negatif,” katanya kepada Astro Gempak.

Selain itu, Elfira menambah bahawa beliau memahami perasaan yang dihadapi oleh Uqasha apabila setelah tiga tahun bertudung, dengan iman yang tidak stabil membuatkannya untuk membuka hijab. Namun dalam masa yang sama, Elfira berharap pelakon itu akan terus kuat dan tabah dalam menghadapi ujian berat yang diberikan olehNya kini. (rkty/w)


"Jangan Dicabar Nanti Lebih Banyak Aib Terbongkar"

Masih tidak habis dengan isu perceraian, Zila Seeron kini berkeras ingin melawan kes nusyuz yang difailkan oleh Along Cham sebelum ini. Tindakan itu bagaimanapun seolah-seolah menguji kesabaran Along yang selama ini tidak mahu mengaibkan maruah bekas isterinya itu kerana permohonan itu hanya akan membongkarkan lebih banyak aib di pihak bekas isteri.

“Saya tidak akan mengulas panjang lagi mengenai isu perceraian ini kerana bagi menjaga aibnya. Tetapi sebaliknya pula berlaku apabila bekas isteri yang masih juga berkeras mahu melawan kes nusyuz yang saya failkan untuk mempertahankan dirinya. Bekas isteri seolah-olah cuba mencabar saya pula. Jangan dicabar kerana nanti lebih banyak aib yang terbongkar”

“Saya rasa diri dikhianati dan masih terluka dengan perbuatannya itu. Sebelum ini juga, dia tidak pernah memohon maaf atas kesilapannya. Selepas melafazkan talak, tiada langsung perkataan maaf yang keluar daripada mulutnya. Jadi bagaimana saya mahu memaafkannya,” katanya kepada Berita Harian Online mengenai permohonan nusyuz yang digailkan bekas isterinya.

Terdahulu, Along telah melafazkan talak satu itu di hadapan Hakim Syarie Abd Halim Abu Samah selepas mahkamah membenarkan permohonan cerai difailkan Along selaku plaintif. Sebelum itu kecoh apabila bekas isterinya, Zila dilaporkan ditangkap khalwat bersama seorang lelaki yang dikenali di laman sosial, Smule ketika masih bergelar isteri kepada Along. (rkty/w)


Fara Fauzana Umum Batal Perkahwinan

Setelah berfikir dengan sedalam-dalamnya serta memohon petunjuk daripadaNya, Fara Fauzana hari ini memakmlumkan bahawa perkahwinan beliau bersama jejaka bernama Hafiz terpaksa dibatalkan. Bagaimanapun Fara memilih untuk tidak mendedahkan sebab pembatalan majlis tersebut dengan menyatakan ianya terlalu peribadi untuk dikongsikan kepada umum.

“Dengan penuh rasa dukacitanya, saya ingin memaklumkan bahawa hasrat saya untuk menamatkan zaman bujang pada 17 September ini dibatalkan. Keputusan membatalkan pernikahan saya dengan pemuda bernama Hafiz, seperti yang saya umumkan pada sidang akhbar pada 1 Ogos lalu, dibuat atas sebab-sebab yang terlalu peribadi untuk dikongsikan”

“Sesungguhnya saya yakin bahawa apa yang berlaku ini semuanya adalah ketentuan Allah dan tentu sekali ada hikmah yang menanti. Justeru, saya mungkin tidak dapat menjawab sebarang pertanyaan lanjut daripada rakan-rakan media. Saya amat berharap dan percaya, rakan-rakan media amat memahami situasi saya ketika ini,” katanya kepada m Star Online.

Sementara itu Fara turut memberitahu bahawa keputusan ini ternyata sukar buat dirinya, malah pada ketika ini beliau sedang melalui situasi yang amat sukar dan memerlukan sedikit ruang untuk menenangkan fikiran. Maka dengan itu, Fara memohon kerjasama daripada semua pihak untuk memberikannya masa dan ruang untuk melapangkan fikiran sementara waktu.

Sebelum ini, Fara dala satu sidang media telah mengesahkan bakal menamatkan zaman bujangnya bersama jejak bernama Hafiz yang juga seorang ahli perniagaan pada 17 September ini sekaligus menjawab segala spekulasi yang bertebaran. Fara turut memaklumkan bahawa keluarga Hafiz telah pun merisik beliau pada Febuari lalu dalam satu majlis ringkas. (rkty/w)


Kamal Adli Gembira Emma Maembong Terima Ajakan Ke FFM 28

Sedar kehadiran beliau semalam bersama kekasih, Emma Maembong di majlis Festival Filem Malaysia ke 28 semalam menimbulkan persoalan ramai, Kamal Adli tidak mahu bercerita lanjut mengenai hubungan mereka sekarang. Bagaimanapun Kamal meluahkan rasa gembira apabila ajakannya untuk muncul bersama di karpet merah semalam diterima oleh kekasihnya itu.

“Kami berjalan berdua di Festival Filem Malaysia 28 (FFM 28) selepas saya mengajaknya untuk ke acara itu bersama-sama. Saya bagaimanapun tidak boleh bercerita lebih lanjut lagi mengenai perhubungan kami sekarang. Apa yang saya boleh katakan sekarang, saya dan Emma masih berkawan baik dan mohon peminat doakan yang terbaik buat kami berdua”

“Apa yang terjadi sebelum ini salah saya juga. Beri kami ruang dan masa. Apa yang penting, sekarang saya belajar untuk menjadi lebih sweet. Saya tidak mahu pisang berbuah dua kali,” katanya kepada Berita Harian Online apabila ditanyakan mengenai kehadiran mereka berdua yang kelihatan mesra di karpet merah Festival Filem Malaysia ke 28 semalam.

Terdahulu, Kamal dikatakan hilang fokus didalam kerjayanya sebagai seorang pelakon gara-gara pergolakkan hubungan cintanya dengan Emma. Bagaimanapun, beliau tampil menafikan dakwaan tersebut namun mengakui bahawa sedikit sebanyak emosinya terganggu dan riak mukanya juga tidak dapat disorokkan daripada orang ramai dek kerana masalah diantara mereka. (rkty/w)


"Doa Papa Dari Jauh Buat Saya Menang"

Berjaya merangkul gelaran Pelakon Wanita Terbaik menerusi filem pecah panggung, Munafik, Nabila Huda memaklumkan bahawa segala yang dianugerahkan kepadanya semalam adalah berkat doa bapanya, Amy Search yang tidak putus mendoakannya selain usahanya sendiri yang tidak henti, meletakkan jiwanya didalam setiap watak yang diberikan didalam setiap karya.

“Alhamdulillah berkat doa seorang ayah dan usaha kuat selama ini akhirnya terbalas. Saya harap papa ada bersama saya pada ketika ini di sini. Doa papa dari jauh buat saya menang. Harap-harap berita ini membuatkan dia gembira. Filem Munafik telah mendapat sembilan pencalonan di Festival Filem Malaysia dan tidak sangka salah satu kategori itu diberikan kepada saya”

“Saya seronok sangat berlakon dan sangat bersyukur menerima anugerah ini. Kalau tidak dapat pegang anugerah ini pun, saya rasa sudah cukup gembira berlakon dalam filem terbabit, kemenangan ini sebagai bonus,” katanya kepada Projek MMO selepas memenangi anugerah Pelakon Wanita Terbaik menerusi filem pecah panggung Munafik di Festival Filem Malaysia 28.

Dalam masa yang sama, Amy Search turut meluahkan kegembiraannya apabila melihat Nabila dicalonkan lagi dalam kategori pelakon wanita terbaik tahun ini sehingga memenangi anugerah tersebut. Selain itu Amy juga berharap kemenangan yang dimiliki oleh Nabila semalam adalah atas dasar kemajuannya sendiri didalam bidang lakonan dan bukan kerana anak kepada beliau.

Selain anugerah ini, filem Munafik juga telah dinobatkan sebagai filem terbaik nasional. Manakala Syamsul Yusof pula selaku pengarah filem terbabit, telah diangkat sebagai pengarah terbaik dan penyunting terbaik filem itu. Munafik juga turut memenangi 5 kategori utama yang lain didalam majlis berprestij, Festival Filem Malaysia yang ke 28 yang berlangsung semalam. (rkty/w)